tripathysagar/odia_wiki huggingface dataset:
ମାଭିଦ୍ଦପୁରମ କଣ୍ଡସ୍ୱାମୀ ମନ୍ଦିର   :                       ଉତ୍ତର ଶ୍ରୀଲଙ୍କାର   ମାଭିଦ୍ଦପୁରମରେ   ଅବସ୍ଥିତ ଏକ ହିନ୍ଦୁ ମନ୍ଦିର । ଇତିହାସ ଜନସୃତି ଅନୁସାରେ ଏହି ହିନ୍ଦୁ ପବିତ୍ର ସ୍ଥାନ ପ୍ରାୟ ୫,୦୦୦ ବର୍ଷର ପୁରୁଣା । ମଦୁରାଇର ରାଜା ଟିସାଇ ଉଗ୍ର ଚୋଳନଙ୍କ କନ୍ୟା ରାଜକୁମାରୀ ମଥୁରାପୁରଭୀରବଲ୍ଲୀ ଏକ ସ୍ଥାୟୀ ଅନ୍ତନଳୀ ରୋଗ ହୋଇଥିଲା ଯାହା ଫଳରେ ତାଙ୍କ ମୁଖମଣ୍ଡଳ ବିକୃତ ହୋଇ ଏକ ଘୋଡ଼ା ମୁହଁ ଭଳି ଦେଖାଯାଉଥିଲା ।. ପୁରୋହିତମାନେ କୀରିମଲାଇ   ସ୍ଥାନର ସତେଜ ଝରଣାରେ ସ୍ନାନ କରିବାକୁ ଉପଦେଶ ଦେଲେ । ସେହି ଝରଣାରେ ସ୍ନାନ କରିବା ପରେ ମଥୁରାପୁରଭୀରବଲ୍ଲୀ ଭୋଗୁଥିବା ରୋଗ ଭଲ ହୋଇଗଲା ଓ ତାଙ୍କର ବିକୃତି ଉଭେଇଗଲା । କୃତଜ୍ଞତା ସ୍ୱରୂପ ସେ ଝରଣାଠାରୁ ୨ କିମି ଦୂର ପୂର୍ବ ଦିଗରେ ଏକ ହିନ୍ଦୁ ମନ୍ଦିର ନିର୍ମାଣ କରିଥିଲେ ଯାହା ହିନ୍ଦୁ ଦେବତା ମୁରୁଗାନଙ୍କୁ  ( ,  ) ସମର୍ପିତ ଥିଲା  । ମଦୁରାଇର ରାଜା କଳାକାର, ସ୍ଥପତି, ନିର୍ମାଣ ସାମଗ୍ରୀ, ଗ୍ରାନାଇଟ, ମୂର୍ତ୍ତି, ସୁନା ଓ ରୂପା ଇତ୍ୟାଦି ସେଠାକୁ ପଠେଇଥିଲେ । ମନ୍ଦିରର କଙ୍କେଶନ  (ମୁରୁଗାନ) ମୂର୍ତ୍ତି ଗୟାଥୁରାଇ ବନ୍ଦର ମଧ୍ୟ ଦେଇ ଅଣାଯାଇଥିଲା ଯାହା ପରବର୍ତ୍ତୀ କାଳରେ କଙ୍କେଶନଥୁରାଇ ନାମକାରଣ ହୋଇଥିଲା  । ମାଭିଦ୍ଦପୁରମ ନାମର ନା ଶବ୍ଦର ଅର୍ଥ ଘୋଡ଼ା, ବିଦ୍ଧ ଶବ୍ଦର ଅର୍ଥ ପରିଷ୍କାର କରିବା ଓ ପୁରମ ଶବ୍ଦର ଅର୍ଥ ପବିତ୍ର ନଗରୀ । ମନ୍ଦିରଟି ଅନେକ ଥର ଭାଙ୍ଗିଦିଆଯାଇଛି ଓ ଗଢାହୋଇଛି । ବର୍ତ୍ତମାନର ମନ୍ଦିର ୧୭ଶ ଶତାବ୍ଦୀରେ ତିଆରି ହୋଇଥିଲା । କେବଳ ଉଚ୍ଚ ଜାତିର ଲୋକଙ୍କୁ ସେହି ମନ୍ଦିରରେ ପୂଜା କରିବାକୁ ଅନୁମତି ମିଳୁଥିଲା । ଅନେକ ତଥା କଥିତ ଛୋଟ ଜାତିର ଲୋକମାନେ ୧୯୬୮ ମସିହାରେ ମନ୍ଦିର ଗେଟ ବାହାରେ ଅହିଂସା ଧର୍ମଘଟ କରିଥିଲେ କିନ୍ତୁ ଏକ ଉଚ୍ଚ ଜାତିର ଲୋକମାନଙ୍କଠାରୁ ହିଂସାତ୍ମକ ବ୍ୟବହାର ପାଇଥିଲେ । ସେହି ୧୧୯୬୮ ମସିହା ଜୁନ ମାସରେ ଛୋଟ ଜାତିର ଲୋକମାନେ ଜବରଦସ୍ତ ମନ୍ଦିର ଭିତରକୁ ପ୍ରବେଶ କରିଥିଲେ । ଏହି ଗଣ୍ଡଗୋଳର ମୁଖ୍ୟ ସି ସୁନ୍ଥରଲିଙ୍ଗମ  ( . ) ସୁପ୍ରିମ କୋର୍ଟରେ ପ୍ରିଭେନସନ ଅଫ ସୋସିଆଲ ଡିଶ ଆବିଲିଟି ଆକ୍ଟ ଅନୁସାରେ ୫୦ ଟଙ୍କା ଫାଇନ ଦଣ୍ଡ ପାଇଥିଲେ  । ଏହି ଆକ୍ଟରେ ପୂଜା ସ୍ଥଳକୁ ପ୍ରବେଶ କରିବାକୁ ବାଧା ଦେବା ଏକ ଦଣ୍ଡନୀୟ ଅପରାଧ ଲେଖାଥିଲା । ଉତ୍ତର ବଳିକାମମ ଇଲାକାରେ ୧୯୯୦ ମସିହାରେ ହାଇ ସେକ୍ୟୁରିଟି ଯୋନ ଭାବରେ ଘୋଷଣା କରି ସମସ୍ତ ବାସିନ୍ଦାଙ୍କୁ ବାହାର କରିଦିଆଗଲା । ସେହି ମନ୍ଦିରଟି ମଧ୍ୟ ସେହି ଇଲାକା ଅନ୍ତର୍ଭୁକ୍ତ ଥିଲା ଓ ସେଥିଯୋଗୁ ମନ୍ଦିର ପୂଜାରୀଙ୍କୁ ବିତାଡ଼ିତ କରିଦିଆଗଲା । ମନ୍ଦିର ଉପରକୁ ବମ୍ ପକେଇ ଭାଂଗିଡିଆଗଲା ଓ ମନ୍ଦିର ସମ୍ପତ୍ତି ଲୁଟ କରିନିଆଗଲା । ମନ୍ଦିରର ୧୦୮ ଫୁଟ ଉଚ୍ଚତା ବିଶିଷ୍ଟ ଗୋପୁରମ   ପୁନର୍ନିର୍ମାଣ କରାଗଲା କିନ୍ତୁ ସିଭିଲ ଯୁଦ୍ଧ ସମୟରେ ବହୁତ ଅଧିକ ଧ୍ୱଂସ କରିଦିଆଯାଇଥିଲା । ଡିସେମ୍ବର ମାସ ୨୦୧୧ ମସିହାରେ ଶ୍ରୀଲଙ୍କାର ସୁରକ୍ଷିତ ସ୍ମାରକ ତାଲିକାରେ   ଏହି ମନ୍ଦିରକୁ ଲିପିବଦ୍ଧ କରିବା କଥା ଘୋଷଣା କରାଯାଇଥିଲା ।
ଆଲଫା-୧ ଆଣ୍ଟିଟ୍ରିପସିନ ଅଭାବ  (ଇଂରାଜୀ ଭାଷାରେ -1 / 1 / ) ଏକ ଜେନେଟିକ ରୋଗ   ଓ ଏହା ଫଳରେ ଫୁସଫୁସ ରୋଗ   ବା ଯକୃତ ରୋଗ   ହୋଇପାରେ  । ପ୍ରାୟ ୨୦ରୁ ୫୦ ବର୍ଷ ବୟସ ମଧ୍ୟରେ ଫୁସଫୁସ ରୋଗ ଆରମ୍ଭ ହୁଏ । ଅଣନିଶ୍ୱାସୀ  , ହୁଇଜ   ଓ ଫୁସଫୁସ ସଂକ୍ରମଣ ସଙ୍କଟ ଅଧିକ ରହେ । ରୋଗ ଜଟିଳ ହେଲେ ସିଓପିଡି , ସିରୋସିସ୍, ନବଜାତ କାମଳ, ପାନ୍ନିକୁଲାଇଟିସ   ଆଦି ରୋଗ ବାହାରେ । ଏସଇଆରପିଆଇଏନଏ୧ ଜିନର ମ୍ୟୁଟେସନ ହେବା ଫଳରେ -୧ ଆଣ୍ଟିଟ୍ରିପସିନ ଅଭାବ  ( 1- ) ଯୋଗୁ  ( 1 ) ହୋଇ ଏ୧ଏଟି ରୋଗ ହୁଏ  । ଧୁମ୍ରପାନ, ଫୁସଫୁସ ରୋଗ ଓ ପରିବେଶ ଧୂଳି ଅଧିକ ଥିଲେ ଏହି ରୋଗ ସଙ୍କଟ ରହେ । ଏହି ରୋଗରେ ନିଉଟ୍ରୋଫିଲ ଇଲାସ୍ଟେଜ   ଅବରୋଧ ହୋଇନପାରି ଅସାଧାରଣ ଏ୧ଏଟି ଯକୃତରେ ଜମାହୋଇଯାଏ । ଏହା ଏକ ଅଟୋସୋମାଲ କୋ-ଡୋମିନାଣ୍ଟ  ଓ ଏଥିରେ ଦୁଇଟି ଅପେକ୍ଷା ଗୋଟିଏ ତୃଟିପୁର୍ଣ୍ଣ ଅଲ୍ଲେଲେ   ଥିବା ଯୋଗୁ ସାମାନ୍ୟ ରୋଗ ହୁଏ । ଲକ୍ଷଣ ଦେଖି ରୋଗ ସନ୍ଦେହ କରାଯାଏ ଓ ରକ୍ତ ପରୀକ୍ଷା   ତ‌ଥା ଜେନେଟିକ ପରୀକ୍ଷା   କରି ରୋଗ ପୁଷ୍ଟିକରଣ କରାଯାଏ । ଏହାର ଚିକିତ୍ସାରେ ବ୍ରୋଙ୍କୋଡାଇଲେଟର  , ଇନହେଲ୍ଡ ସ୍ଟିରଏଡ   ଓ ଆଣ୍ଟିବାୟୋଟିକ   ଦିଆଯାଏ । ସାଂଘାତିକ କେଶ୍‌ରେ ଏ୧ଏଟି ପ୍ରୋଟିନ ଇଣ୍ଟ୍ରାଭେନସ ଇନଫ୍ୟୁଜନ   ଦିଆଯାଏ । ଅବଶ୍ୟକ ସ୍ଥଳେ ଯକୃତ ଟ୍ରାନ୍ସପ୍ଲାଣ୍ଟ   କରାଯାଇପାରେ । ଧୁମ୍ରପାନ ପରିତ୍ୟାଗ କରିବାକୁ ସୁପାରିସ କରାଯାଏ । ଇନଫ୍ଲୁଏଞ୍ଜା  , ନିମୋକୋକସ   ଓ ହେପାଟାଇଟିସ ଟିକା ଦେବାକୁ ନିର୍ଦ୍ଦେଶ ଦିଆଯାଏ । ଧୁମ‌ପାୟୀଙ୍କ ଆୟୁଷ   ~୫୦ ବର୍ଷ, ଅଣଧୁମ‌ପାୟୀଙ୍କ ଆୟୁଷ ସାଧାରଣ ଥିବା ଦେଖାଯାଏ । ୟୁରୋପିଆନ ଲୋକଙ୍କ ମଧ୍ୟରୁ ପ୍ରତି ୨,୫୦୦ ଲୋକଙ୍କ ମଧ୍ୟରୁ ଜଣେ ଏହି ରୋଗକ୍ରାନ୍ତ ହୁଏ । ପ୍ରତି ୫,୦୦୦ ରୋଗୀଙ୍କ ମଧ୍ୟରୁ ଜଣ‌କର ରୋଗ ସାଂଘାତିକ ହୋଇଯାଏ । ଏସିଆ ଲୋକଙ୍କର   ଏହି ରୋଗ ସାଧାରଣତଃ କ୍ୱଚିତ ଦେଖାଯାଏ । ସିଓପିଡି ରୋଗାକ୍ରାନ୍ତ ଲୋକଙ୍କ ମଧ୍ୟରୁ ୩% ଲୋକଙ୍କର ଏହି ରୋଗ ଥାଏ । ଆଲଫା-୧ ଆଣ୍ଟିଟ୍ରିପସିନ ଅଭାବ ପ୍ରଥମେ ସନ୧୯୬୦ରେ ବର୍ଣ୍ଣନା କରାଯାଇଥିଲା ।
କାଡ଼ିଆଁ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଗୁର୍ଦସ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାଡ଼ିଆଁ ୩୧.୮୨୨୦ ଉତ୍ତର ଅକ୍ଷାଂଶ ଓ ୭୫.୩୭୬୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଡ଼ିଆଁ ସହରର ମୋଟ ଜନସଂଖ୍ୟା ୨୦୮୨୭ ଅଟେ । ସେଥି ମଧ୍ୟରୁ ୫୪.୧୦% ଜଣ ପରୁଷ ହୋଇଥିବା ବେଳେ ୪୫.୯୦% ଜଣ ନାରୀ ଅଟନ୍ତି । କାଡ଼ିଆଁର ସାକ୍ଷରତା ହାର ୭୪.୬୪% ଅଟେ । ଏହା ଜାତୀୟ ହାରଠାରୁ ୯.୮୦% ପ୍ରତିଶତ କମ ଅଟେ । ସେଥିରୁ ୪୨.୪୨% ପ୍ରତିଶତ ପୁରୁଷ ଓ ୩୨.୨୨% ନାରୀ ଅଟନ୍ତି । ୧୦.୧୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ କାଡ଼ିଆଁର ସରକାରୀ ଭାଷା ଅଟେ ।
ଏସ୍କେଟାମାଇନ, ଏକ ବେପାର ନାମ ସ୍ପ୍ରାଭାଟୋ, ହେଉଛି ଏକ ଔଷଧ ଯାହା ଅବସାଦ ରୋଗ ଚିକିତ୍ସା-ବିରୋଧୀ ହେଲେ କିମ୍ବା ଅବସାଦ ନିମନ୍ତେ ଆତ୍ମହତ୍ୟା ପ୍ରବଣତା ହେଲେ ବ୍ୟବହୃତ ହୁଏ । ତଥାପି ଏହା କେଟାମିନ ଅପେକ୍ଷା କମ୍ ପ୍ରଭାବଶାଳୀ ମନେହୁଏ । ଏହା ନିଶ୍ଚେତକ ଏବଂ ଯନ୍ତ୍ରଣା ନିବାରଣ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଏକ ନାକ ସ୍ପ୍ରେ କିମ୍ବା ଶିରାଭ୍ୟନ୍ତର ଇଞ୍ଜେକ୍ସନ ଭାବରେ ବ୍ୟବହୃତ ହୁଏ । ଅବସାଦ ରୋଗରେ ଏହି ଔଷଧ ଯୋଗୁ ଉପକାର ସାଧାରଣତଃ ୨୪ ଘଣ୍ଟା ମଧ୍ୟରେ ହୋଇଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବିଯୋଡ଼, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଉଦ୍‌ବେଗ, ବାନ୍ତି ଏବଂ ରକ୍ତଚାପ ବୃଦ୍ଧି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବ‌ହାର ହୋଇପାରେ । ଏହି ଯୌଗିକ ହେଉଛି କେଟାମାଇନର ଏସ  (+) ଏନାନ୍ସିଓମର  । ସ୍ତନ୍ୟପାନ କରାଯାଉ ନଥିବା ସମୟରେ ବ୍ୟବହାର କରିବାକୁ ପରାମର୍ଶ ଦିଆଯାଏ । ଏହା ମୁଖ୍ୟତଃ ଏହା ଏନ-ମିଥାଇଲ-ଡି-ଆସ୍ପାର୍ଟେଟ କରି କାର୍ଯ୍ୟକ୍ଷମ ହୁଏ । ୧୯୯୭ ମସିହାରେ ଜର୍ମାନୀରେ ଏସ୍କଟାମାଇନ୍ ଚିକିତ୍ସା ପାଇଁ ପ୍ରଥମେ ବ୍ୟବହୃତ ହୋଇଥିଲା । ୨୦୧୯ରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ମସିହାରୁ ଚିକିତ୍ସାର ପ୍ରଥମ ମାସ ପାଇଁ ନାକ ସ୍ପ୍ରେର ମୂଲ୍ୟ ପ୍ରାୟ ୫,୫୦୦ରୁ ୭,୯୦୦ ଡଲାର ଅଟେ। ଯୁକ୍ତରାଜ୍ୟରେ ୫୦ ମିଗ୍ରା ଥିବା ୧୦ ଭାଏଲର ମୂଲ୍ୟ ପ୍ରାୟ ୨୬ ପାଉଣ୍ଡ ।
ଭାରତୀୟ ଉପଦ୍ୱୀପରେ ଦେଖାଯାଉଥିବା ଅନେକ ହର୍ଣ୍ଣବିଲ୍‌ମାନଙ୍କ ମଧ୍ୟରେ କୋଚିଲାଖାଇ ବା ଇଣ୍ଡିଆନ ଗ୍ରେ ହର୍ଣ୍ଣବିଲ୍   ଅନ୍ୟତମ । ଶାରୀରିକ ଗଢଣ ପ୍ରାୟତଃ ବଡ଼ ବଡ଼ ବର ଏବଂ କାକପୋଇ ଗଛରେ ଦୁଇ ଦୁଇ ହଳ ହୋଇ ଏମାନେ ରହନ୍ତି । ଏହି ପକ୍ଷୀର ଶରୀରରେ ପାଉଁଶିଆ ରଙ୍ଗର ପର ଥାଏ ଏବଂ ଏହାର ପେଟ ହାଲକା ପାଉଁଶିଆ ବା ଧଳା ରଙ୍ଗର ହୋଇଥାଏ । ଏହାର ଥଣ୍ଟ ଚାରି ଆଙ୍ଗୁଳରୁ ଆଠ ଆଙ୍ଗୁଳ ପର୍ଯ୍ୟନ୍ତ ମୁନିଆ ଏବଂ ବକ୍ରାକାର ହୋଇଥାଏ , ଯାହା ଉପରେ ଏକ ଧାରୁଆ ଥଣ୍ଟପରି ଥାଏ । ଥଣ୍ଟ ଉପର ପଟ ଚେପଟା ଓ ପୋଲା । ଏହି ପକ୍ଷୀ ଓଡ଼ିଶାର ସବୁ ଜିଲ୍ଲାରେ ଦେଖିବାକୁ ମିଳିଥାନ୍ତି । କିନ୍ତୁ ଅନେକ ସମୟରେ ଏହି ପକ୍ଷୀ ସହରାଞ୍ଚଳରେ ମଧ୍ୟ ଦେଖାଦେଇଥାନ୍ତି । ଗଞ୍ଜାମ ଜିଲ୍ଲାରେ ବ୍ରହ୍ମପୁର ସହର ମଝିରେ ଥିବା ଅନେକ ବୃହତ ବୃକ୍ଷମାନଙ୍କରେ ଏମାନଙ୍କୁ ବହୁ ସଂଖ୍ୟାରେ ଦେଖିବାକୁ ମିଳେ । ଏହା ଏକ ମଧ୍ୟମ ଆକାରର ପକ୍ଷୀ ଯାହା ପ୍ରାୟତଃ ଷାଠିଏ ସେମି ପର୍ଯ୍ୟନ୍ତ ଲମ୍ବା ହୋଇଥାଏ । ଉଡ଼ିବା ସମୟରେ ଏହା ଡେଣା ଖୋଲିଲେ ପରସବୁ ଗାଢ଼ପାଉଁଶିଆ ରଙ୍ଗର ଦେଖାଯିବା ସହିତ ପରର ଅଗ ଧଳା ଦେଖାଯାଏ । ଏହି ପକ୍ଷୀର ଆଖି ଲାଲ କିମ୍ବା କଳା ରଙ୍ଗର ଦେଖାଯାଏ । ପୁରୁଷ ପକ୍ଷୀମାନଙ୍କ ଥଣ୍ଟ ଅପେକ୍ଷାକୃତ ଭାବେ ଲମ୍ବାଥାଏ । ସ୍ତ୍ରୀ ପକ୍ଷୀମାନଙ୍କ ଥଣ୍ଟ ଇଷତ ହଳଦିଆ ରଙ୍ଗର ହୋଇଥାଏ ।ଏମାନଙ୍କ ଶରୀର ଲମ୍ବରେ ପ୍ରାୟ ଅଢେଇ ହାତ ପର୍ଯ୍ୟନ୍ତ ବଢ଼େ । ନାମକରଣ ଏହି ପକ୍ଷୀ ସ୍ଥଳଭାଗରେ ରହୁଥିବା ବେଳେ କୋଚିଲା ନାମକ ବିଷାକ୍ତ ଫଳ ଖାଇ ବଞ୍ଚୁଥିବା ହେତୁ ଏହାକୁ କୋଚିଲାଖାଇ ବୋଲି ଓଡ଼ିଶାରେ କୁହାଯାଏ । ଆଜିକାଲି ଏହି ପକ୍ଷୀମାନଙ୍କ ସଂଖ୍ୟା କମ ହେଉଥିବାରୁ ଏହାକୁ ବିଶ୍ୱ ବନ୍ୟପ୍ରାଣୀ ସଂଗଠନ ତରଫରୁ ସଂରକ୍ଷିତ ପକ୍ଷୀମାନଙ୍କ ଗୋଷ୍ଠୀରେ ଅନ୍ତର୍ଭୁକ୍ତ କରାଯାଇଛି । ଅଧିକ ତଥ୍ୟ ଏହି ପକ୍ଷୀ କୋଚିଲାକୁ ଗୋଟା ଖାଇଥାଏ । ଏହାର ପେଟ ଚିରିଲେ ଗୋଟା କୋଚିଲା ମଞ୍ଜି ବାହାରେ । ଅମାବାତ ରୋଗ ପାଇଁ ଏହି ଚଢେଇର ମାଂସ ଓ ହାଡ଼ ସିଝା ବିଶେଷ ଉପକାରୀ । ମାଇ କୋଚିଲାଖାଇ ଗଛ କୋରଡ଼ରେ ଡିମ୍ବ ଦିଏ । ଅଣ୍ଡିରା ପକ୍ଷୀ ଡିମ୍ବକୁ ଉଷୁମାଏ । ଅଣ୍ଡିରା କୋଚିଲାଖାଇ ଅଣ୍ଡା ଉଷୁମାଇବା କାର୍ଯ୍ୟରେ ଲାଗିଲେ ମାଇ କୋଚିଲାଖାଇ କୋରଡ଼ ମୁହଁକୁ ମାଟିରେ ବନ୍ଦ କରିଦିଏ । ତହିଁରେ ଗୋଟିଏ କଣା ରଖେ ସେହି କଣା ବାଟେ ଖାଦ୍ୟ ଆଣି ଅଣ୍ଡିରା ପକ୍ଷୀକୁ ଦିଏ ।
ହାଇପରଟେନସିଭ ଏନସେଫାଲୋପାଥି ବା ଏଚଇ  ଏକ ପ୍ରକାର ଏନସେଫାଲୋପାଥି   ବା ମସ୍ତିଷ୍କ ବେମାରୀ ଯାହା ଅତ୍ୟଧିକ ରକ୍ତଚାପ   ଯୋଗୁ ହୁଏ । ଏହି ରୋଗରେ ମୁଣ୍ଡ ବିନ୍ଧା, ବାନ୍ତି, ଶରୀର ନିୟନ୍ତ୍ରଣ ସମସ୍ୟା ଓ ଦ୍ୱନ୍ଦ୍ୱ ଇତ୍ୟାଦି ଲକ୍ଷଣମାନ ଦେଖାଯାଏ । ଏହା ହଠାତ୍ ଆରମ୍ଭ ହୁଏ । ରୋଗ ଜଟିଳ ହେଲେ ଅପସ୍ମାର ବାତ  , ରେଟିନାଲ ହେମୋରେଜ   ଓ ପୋସ୍ଟିରିଅର ରେଭରସିବ୍ଲ ଏନସେଫାଲୋପାଥି ସିଣ୍ଡ୍ରୋମ   ରୋଗ ହୋଇପାରେ । ହାଇପରଟେନସିଭ ଏନସେଫାଲୋପାଥି ରୋଗରେ ସାଧାରଣତଃ ରକ୍ତଚାପ ୨୦୦/୧୩୦ ମି:ମି:ରୁ ଅଧିକ ଥାଏ । ବେଳେ ବେଳେ ଏହା ୧୬୦/୧୦୦ ମି:ମି: ରକ୍ତଚାପରେ ମଧ୍ୟ ହୋଇପାରେ । ଅନ୍ୟାନ୍ୟ କେତେକ କାରଣ ଯୋଗୁ ମଧ୍ୟ ଏହା ହୋଇପାରେ ଯେପରିକି ବୃକ୍‌କ ଫେଲ  , ରକ୍ତଚାପ ଔଷଧ   ସେବନ ହଠାତ୍ ବନ୍ଦ କଲେ, ଫେଓକ୍ରୋମୋସାଇଟୋମା  , ଟାଇରାମିନ ଥିବା ଖାଦ୍ୟ ସାଥୀରେ ମୋନୋଆମିନୋ ଅକ୍ସିଡେଜ ଇନହିବିଟର   ସେବନ କଲେ ହୋଇପାରେ । ଗର୍ଭାବସ୍ଥାରେ ଏହି ରୋଗ ହେଲେ ତାହାକୁ ଏକ୍ଲାମ୍ପସିଆ କୁହାଯାଏ । ଅନ୍ୟାନ୍ୟ ସମ୍ଭାବ୍ୟ କାରଣମାନ ନଥିବା ନିଶ୍ଚିତ କଲାପାରେ ଏହି ରୋଗ ନିର୍ଣ୍ଣୟ କରାଯାଏ । ବୃଦ୍ଧିପ୍ରାପ୍ତ ରକ୍ତଚାପ ଆପାତ‌ତଃ ଶୀଘ୍ର କମେଇବା ନିମନ୍ତେ ଚିକିତ୍ସା କରାଯାଏ । ଏଥି ନିମନ୍ତେ ଲାବେଟାଲୋଲ   ବା ସୋଡ଼ିଅମ ନାଇଟ୍ରୋପ୍ରୁସାଇଡ   ଔଷଧ ଇଞ୍ଜେକସନ ଆକାରରେ ଶିରାଭ୍ୟନ୍ତରରେ ଦିଆଯାଏ । ଗର୍ଭିଣୀ ମହିଳାଙ୍କୁ ମାଗନେସିଅମ ସଲଫେଟ   ଦିଆଯାଇପାରେ । ଆବଶ୍ୟକ ସ୍ଥଳେ ଆଣ୍ଟିସିଜର ଔଷଧ   ଦିଆଯାଏ । ହାଇପରଟେନସିଭ ଏନସେଫାଲୋପାଥି ଏକ ସାଧାରଣ ରୋଗ ନୁହେଁ । ଚିକିତ୍ସା ସୁବିଧା ନଥିବା ସ୍ଥାନମାନଙ୍କରେ ଏହି ରୋଗ ହେଉଥିବା ବିଶ୍ୱାସ କରାଯାଏ । ସନ ୧୯୨୮ରେ ଓପନହେମର ଓ ଫିସବର୍ଗ ଏହି ନାମକରଣ କରିଥିଲେ । ଏହି ରୋଗକୁ ଏକ ଆଶୁ ଉଚ୍ଚ ରକ୍ତଚାପ ରୋଗ   ଭାବରେ ବର୍ଗୀକରଣ କରାଯାଏ ।
ଜାଫିର୍ଲୁକାଷ୍ଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଆକୋଲେଟ୍ ଏହାର ଏକ ବିକ୍ରୟ ନାମ, ହେଉଛି ଆଜମା ଏବଂ ଆଲର୍ଜିକ ନାକ ପ୍ରଦାହ ରୋଗର ଦୀର୍ଘକାଳୀନ ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଆଜ୍‌ମା ପାଇଁ ପ୍ରଶ୍ୱାସ ପଥରେ ଦିଆଯାଉଥିବା ସ୍ଟିରଏଡ଼ଠାରୁ ଏହା କମ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ଏହାର ଉପକାର ପାଇବାକୁ ଦୁଇ ସପ୍ତାହ ପର୍ଯ୍ୟନ୍ତ ସମୟ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ପେଟ ବ୍ୟଥା ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ସମ୍ଭାବ୍ୟ ଚର୍ଗ-ଷ୍ଟ୍ରସ୍ ସିଣ୍ଡ୍ରୋମ  ହୋଇପାରେ । ଗର୍ଭାବସ୍ଥାରେ ବ୍ୟବହାର ସମ୍ଭବତଃ ନିରାପଦ ଅଟେ । ଏହା ଏକ ଲ୍ୟୁକୋଟ୍ରିଏନ୍ ରିସେପ୍ଟର ଆଣ୍ଟାଗୋନିଷ୍ଟ   ଏବଂ ବାୟୁପଥରେ ଥିବା ଫୁଲା, ଲଘୁ ଶ୍ୱାସନଳୀ ସଂକୋଚନ  (ବ୍ରୋଙ୍କୋକନଷ୍ଟ୍ରିକ୍ସନ୍) ପ୍ରଦାହକୁ ହ୍ରାସ କରି କାର୍ଯ୍ୟକ୍ଷମ ହୁଏ  । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଜାଫିର୍ଲୁକାଷ୍ଟକୁ ଅନୁମୋଦନ କରାଯାଇଥିଲା । ଏହା କେତେକ ଦେଶରେ ଅନୁମୋଦିତ କିନ୍ତୁ ୟୁରୋପର ସମସ୍ତ ଦେଶରେ ନୁହେଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ପିଛା ମାସକୁ ପ୍ରାୟ ୩୪ ଡଲାର ଖର୍ଚ୍ଚ ହୋଇଥାଏ ।
ବିଜନବାଳା ପାଟଯୋଶୀ  (ଜନ୍ମନାମ ବିଜନବାଳା କାଣ୍ଡି, ସମ୍ବଲପୁରୀ: ବିଜନ ବାଲା କାଣ୍ଡି) ଜଣେ ଭାରତୀୟ ସରକାରୀ ଅଧିକାରୀ ଓ ଜଣେ ଓଡ଼ିଆ-ଭାଷୀ ଲେଖକ ଓ ସେ ମୁଖ୍ୟତଃ ଗଳ୍ପରଚନା ପାଇଁ ଜଣାଶୁଣା  । ୨୦୦୦ ମସିହାରେ ଡାହାଣୀ ପୁସ୍ତକ ପାଇଁ ସେ ଭୁବନେଶ୍ୱର ପୁସ୍ତକମେଳା ତରଫରୁ ରବି ପଟ୍ଟନାୟକ ସ୍ମୃତି ପୁରସ୍କାର ପାଇଥିଲେ । ତାଙ୍କର ଅନ୍ୟାନ୍ୟ ଇଲ୍ଲେଖନୀୟ କୃତି ଭିତରେ ଛୋଟ ବଡ଼ ରେଖା  (୨୦୧୩), ପୁରୁଷ ଓ ଅନ୍ୟାନ୍ୟ ଗଳ୍ପ ଅନ୍ୟତମ  । ଓଡ଼ିଆ ଲେଖକ ଶୁଭ୍ରାଂଶୁ ଭୂଷଣ ପାଟଯୋଷୀ ତାଙ୍କର ବୈବାହିକ ସାଥୀ । ସଂକ୍ଷିପ୍ତ ଜୀବନୀ ସେ ବୁର୍ଲାସ୍ଥିତ ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ମ୍ୟାଟ୍ରିକ ପାସକରିଥିଲେ । ଯୁକ୍ତ ଦୁଇ ପରେ ସେ ସମ୍ବଲପୁର ବିଶ୍ୱବିଦ୍ୟାଳୟ ଅଧୀନସ୍ଥ ଗଙ୍ଗାଧର ମେହେର ମହାବିଦ୍ୟାଳୟ  (ସ୍ବୟଂଶାସିତ), ସମ୍ବଲପୁରରୁ ସ୍ନାତକ ଏବଂ ଡ. ପର୍ଶୁରାମ ମିଶ୍ର ଇନଷ୍ଟିଚ୍ୟୁଟ୍ ଅଫ୍ ଆଡଭାନ୍ସଡ୍ ଷ୍ଟଡି ଇନ୍ ଏଜୁକେସନ୍, ସମ୍ବଲପୁରରୁ ବିଏଡ୍ ଶିକ୍ଷା ସମାପ୍ତ କରିଥିଲେ  । ସେ ୧୯୯୯ ମସିହାରେ ଉତ୍କଳ ବିଶ୍ୱବିଦ୍ୟାଳୟର ଆଇନ ମହାବିଦ୍ୟାଳୟରୁ ଆଇନରେ ସ୍ନାତକ ଅଧ୍ୟୟନ କରିଥିଲେ । ୧୯୯୩ ମସିହା ଅଗଷ୍ଟ ମାସରେ ସେ ଓଡ଼ିଆ ଲେଖକ ଶୁଭ୍ରାଂଶୁ ଭୂଷଣ ପାଟ୍ଟଯୋଶୀଙ୍କୁ ଅନନ୍ୟା ପତ୍ରିକାର ପ୍ରକାଶନ ପରିପ୍ରେକ୍ଷୀରେ ଭେଟିଥିଲେ । ପରେ ସମ୍ବଲପୁର ବିଶ୍ୱବିଦ୍ୟାଳୟରେ ପଢ଼ିବା ସମୟରେ ଦୁହେଁ ପରସ୍ପରକୁ ଭଲପାଇ ପରେ ୨୦୧୧ ଫେବୃଆରୀ ୧୧ରେ ବିବାହ କରିଥିଲେ । ଶୁଭ୍ରାଂଶୁ ତାଙ୍କଠାରୁ ବୟସରେ ପାଞ୍ଚ ବର୍ଷ ବଡ଼ । ବିଜନବାଳା ବର୍ତ୍ତମାନ ଓଡ଼ିଶା ସଚିବାଳୟର ଲୋକସେବା ଭବନରେ ଜଣେ ଡେସ୍କ ଅଫିସର ଭାବେ କାର୍ଯ୍ୟରତ । ସାହିତ୍ୟ ରଚନା ସେ ସମ୍ବଲପୁର ବିଶ୍ୱବିଦ୍ୟାଳୟରେ ପଢ଼ୁଥିବା ସମୟରେ ତାଙ୍କର ଗଳ୍ପ ପତ୍ରପତ୍ରିକାରେ ପ୍ରକାଶ ପାଉଥିଲା । ୧୯୯୩-୯୪ ମସିହାରୁ ଆକାଶବାଣୀ ସମ୍ବଲପୁରର ଯୁବବାଣୀ କାର୍ଯ୍ୟକ୍ରମରେ ତାଙ୍କର ଗପ ପ୍ରସାରିତ ମଧ୍ୟ ହେଉଥିଲା ।
ରଣଜିତ ଗୁହା ଜଣେ  (ଜନ୍ମ ୨୩ ମେ ୧୯୨୩) ଦକ୍ଷିଣ ଏସିଆର ଜଣେ ଐତିହାସିକ  । ତାଙ୍କର କାମର ପ଼୍ରଭାବ ସବଲ୍ଟନ୍ ଗୋଷ୍ଠୀର ବିଚାରଧାରା ଉପରେ ସ୍ପଷ୍ଟ । ]], ସେ ଏହି ଗୋଷ୍ଠୀରେ ଅନେକ ସଂକଳନର ସଂପାଦକ ମଧ୍ୟ ଥିଲେ । ତାଙ୍କର ଗ୍ରନ୍ଥ  "ଏଲିମେଣ୍ଟାରୀ ଆସ୍ପେକ୍ଟସ୍ ଅଫ୍ ପେଜାଣ୍ଟ୍ ଇନ୍ସର୍ଜେନ୍ସୀ ଇନ୍ କଲୋନିଆଲ୍ ଇଣ୍ଡିଆ" କୁ ଗୋଟିଏ କ୍ଲାସିକ୍ ଭାବରେ ଗଣାଯାଏ । କର୍ମଜୀବନ ସେ ୧୯୫୯ ମସିହାରେ ବିଲାତକୁ ଦେଶାନ୍ତରିତ ହୋଇ ଚାଲିଯାଇଥିଲେ ଓ ସସେକ୍ସ୍ ବିଶ୍ୱବିଦ୍ୟାଳୟରେ ରୀଡର୍ ଭାବରେ କାମ କଲେ । ସେ ବର୍ତ୍ତମାନ ଅଷ୍ଟ୍ରିଆ ଦେଶର ଭିଏନା ସହରରେ ରହନ୍ତି । . ନିର୍ବାଚିତ ଗ୍ରନ୍ଥାବଳୀ ୧୯୬୩ । ଏ ରୁଲ୍ ଅଫ୍ ପ୍ରପର୍ଟି ଫର୍ ବେଙ୍ଗଲ୍ : ଆନ୍ ଏସେ ଅନ୍ ଦ ଆଇଡିଆ ଅଫ୍ ପର୍ମାନେଣ୍ଟ୍ ସେଟେଲମେଣ୍ଟ୍, ପ୍ୟାରିସ୍ ଇତ୍ୟାଦି : ମୌଟନ୍ ଆଣ୍ଡ୍ କୋ । ନୂଆ ସଂସ୍କରଣ : ଡ୍ୟୁକ୍ ୟୁନିଭର୍ସିଟି ପ୍ରେସ୍ । ୧୯୮୩ । ଏଲିମେଣ୍ଟାରୀ ଆସ୍ପେକ୍ଟସ୍ ଅଫ୍ ପେଜାଣ୍ଟ୍ ଇନ୍ସର୍ଜେନ୍ସୀ ଇନ୍ କଲୋନିଆଲ୍ ଇଣ୍ଡିଆ । ଅକ୍ସଫୋର୍ଡ଼୍ ୟୁନିଭର୍ସିଟି ପ୍ରେସ, ଦିଲ୍ଲୀ । ନୂଆ ସଂସ୍କରଣ : ଡ୍ୟୁକ୍ ୟୁନିଭର୍ସିଟି ପ୍ରେସ୍, ୧୯୯୯ । ୧୯୮୮ । ଆନ୍ ଇଣ୍ଡିଆନ୍ ହିଷ୍ଟରିଓଗ୍ରାଫୀ ଅଫ୍ ଇଣ୍ଡିଆ : ଏ ନାଇଣ୍ଟିନ୍ଥ୍ ସେଂଚୁରୀ ଆଜେଣ୍ଡା ଆଣ୍ଡ୍ ଇଟ୍ସ୍ ଇମ୍ପ୍ଲିକେଶନ୍ସ୍ । କଲିକତା : କେ.ପି. ବାଗ୍ଟୀ ଆଣ୍ଡ୍ କମ୍ପାନୀ । ୧୯୯୮ । ଡମିନାନ୍ସ୍ ୱିଦାଉଟ୍ ହେଜେମନି : ହିଷ୍ଟ୍ରୀ ଆଣ୍ଡ୍ ପାୱାର୍ ଇନ୍ କଲୋନିଆଲ୍ ଇଣ୍ଡିଆ, ହାର୍ଭାଡ୍ ୟୁନିଭର୍ସିଟି ପ୍ରେସ୍ । ୨୦୦୯ । ଦ ସ୍ମଲ୍ ଭଏସ୍ ଅଫ୍ ହିଷ୍ଟ୍ରୀ, ପର୍ମାନେଣ୍ଟ୍ ବ୍ଲାକ୍ ।
ସୀତାକାନ୍ତ ମହାପାତ୍ର  (ଜନ୍ମ ୧୭ ସେପ୍ଟେମ୍ବର ୧୯୩୭) ଓଡ଼ିଆ ଓ ଇଂରାଜୀ ଭାଷାର ଜଣେ କବି ଓ ସାହିତ୍ୟ ସମାଲୋଚକ  । ସେ ଭାରତୀୟ ପ୍ରଶାସନିକ ସେବା  (ଆଇ.ଏ.ଏସ.)ରେ ୧୯୬୧ରୁ ଦୀର୍ଘକାଳ ଧରି କାମ କରିବା ପରେ ୧୯୯୫ରେ ଅବସର ନେଇ ଦିଲ୍ଲୀର ନ୍ୟାସନାଲ ବୁକ ଟ୍ରଷ୍ଟର ସଭାପତି ଭାବରେ କାମ କରିଆସୁଛନ୍ତି  । ଜ୍ଞାନପୀଠ ପୁରସ୍କାର ପାଇବାରେ ସେ ହେଉଛନ୍ତି ୩ୟ ଓଡ଼ିଆ ।
ଓଜେନୋକ୍ସାସିନ  (ଇଂରାଜୀ ଭାଷାରେ ), ଓଜାନେକ୍ସ ଏବଂ ଜେପି ଏହାର ବିକ୍ରୟ ନାମ, ଇମ୍ପେଟିଗୋ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଆଣ୍ଟିବାୟୋଟିକ  । ଏହା ମଧ୍ୟରେ ମେଥିସିଲିନ-ପ୍ରତିରୋଧୀ ଏସ ଅରିଅସ   ଜୀବାଣୁ ଜନିତ ଇମ୍ପେଟିଗୋ ଅନ୍ତର୍ଭୁକ୍ତ । ଏହା ଚର୍ମରେ କ୍ରିମ୍ ଭାବରେ ପ୍ରୟୋଗ କରାଯାଏ । ଚର୍ମ ମାଧ୍ୟମରେ ଅଳ୍ପ ଶୋଷିତ ହୁଏ; ପାର୍ଶ୍ୱ ପ୍ରତିକ୍ରିୟା ସାଧାରଣତଃ କମ୍ ହୁଏ । ପାର୍ଶ୍ୱ ପ୍ରତିକ୍ରିୟାରେ ସେବୋରିକ ଚର୍ମରୋଗ ହୋଇପାରେ । ଗର୍ଭଧାରଣ କିମ୍ବା ସ୍ତନ୍ୟପାନ କରାଇବା ସମୟରେ ଏହା କ୍ଷତିକାରକ ବୋଲି ଆଶା କରାଯାଏ ନାହିଁ । ଏହା ଏକ କ୍ୱିନୋଲୋନ୍ ଅଟେ ଏବଂ ଡିଏନ୍ଏ ଗାଇରେଜ୍ ଏ ଓ ଟପୋଏସୋମରେଜ ଚତୁର୍ଥକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୧୭ ମସିହାରେ ଆମେରିକା ଏବଂ କାନାଡ଼ାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଜେନୋକ୍ସାସିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୧% କ୍ରିମ ବିଶିଷ୍ଟ ୩୦ ଗ୍ରାମ୍ ଟ୍ୟୁବର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୪୦ ଡଲାର ଥିଲା । କାନାଡ଼ାରେ ଏହି ରାଶିର ମୁଲ୍ୟ ପ୍ରାୟ ୫୩ କାନାଡ଼ା ଡଲାର ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୪ ଜାନୁଆରୀ ବର୍ଷର ୧୪ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୧ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୨ ଦିନ   ।
ସବୁଜ ଏକ ରଙ୍ଗ ଅଟେ । ଏହା ଇନ୍ଦ୍ରଧନୁ ରଙ୍ଗ ମଧ୍ୟରୁ ଗୋଟିଏ ଅଟେ । ଏହା ଇନ୍ଦ୍ରଧନୁର ହଳଦିଆ ଏବଂ ନୀଳ ରଙ୍ଗ ମଝିରେ ରହିଥାଏ । ଏହି ରଙ୍ଗ ହଳଦିଆ ଏବଂ ନୀଳ ରଙ୍ଗର ମିଶ୍ରଣରେ ତିଆରି କରାଯାଇପାରେ । ସାଧାରଣତଃ ଗଛ ପତ୍ରର ରଙ୍ଗ ସବୁଜ ହୋଇଥାଏ । ପତ୍ରରେ ଏକ ରସାୟନ ରହିଥାଏ ଯାହାକୁ  "କ୍ଲୋରୋଫିଲ"  କୁହାଯାଏ, ଯାହାର ରଙ୍ଗ ସବୁଜ ହୋଇଥାଏ, ତେଣୁ ପତ୍ର ସବୁଜ ହୋଇଥାଏ । ସବୁଜ ଦୃଶ୍ୟମାନ ସ୍ପେକ୍ଟ୍ରମରେ ନୀଳ ଏବଂ ହଳଦିଆ ରଙ୍ଗର ମଧ୍ୟବର୍ତ୍ତୀ ରଙ୍ଗ ଅଟେ । ଏହା ପ୍ରକାଶଦ୍ୱାରା ବିକଶିତ ହୋଇଥାଏ ଯେଉଁଥିରେ ପାଖା ପାଖି ୪୯୫-୫୭୦ ଏନ.ଏମର ପ୍ରମୁଖ ତରଙ୍ଗ ଦୈର୍ଘ୍ୟ ହୋଇଥାଏ । ଚିତ୍ରକଳା ଏବଂ ରଙ୍ଗ ମୁଦ୍ରଣରେ ବ୍ୟବହାର କରାଯାଉଥିବା ଖରାପ ରଙ୍ଗ ପ୍ରଣାଳୀ ଗୁଡିକରେ ଏହି ହଳଦିଆ ଏବଂ ନୀଳର ସଂଯୋଜନାଦ୍ୱାରା ତିଆରି ହୋଇଛି । ଟେଲିଭିଜନ ଏବଂ କମ୍ପ୍ୟୁଟର ସ୍କିନରେ ବ୍ୟବହାର କରାଯାଉଥିବା ରଙ୍ଗ ମଡେଲରେ, ଏହା ଲାଲ ଓ ନୀଳ ରଙ୍ଗ ସହିତ ଯୋଜକ ପ୍ରାଥମିକ ରଙ୍ଗ   ମଧ୍ୟରୁ ଗୋଟେ ଅଟେ , ଯାହା ଅନ୍ୟ ସମସ୍ତ ରଙ୍ଗକୁ ତିଆରି କରିବା ପାଇଁ ବିଭିନ୍ନ ସଂଯୋଜନରେ ମିଶ୍ରଣ କରାଯାଏ । ସବୁଜର ଅର୍ଥ ଓ ତାତ୍ପର୍ଯ୍ୟ ଗ୍ରୀନ  (ସବୁଜର ଇଂରାଜୀ) ଶବ୍ଦ  "ମଧ୍ୟ ଇଂରାଜୀ"  ଓ  "ପୁରାତନ ଇଂରାଜୀ"   "ଗ୍ରେନ" ରୁ ଆସିଛି , ଯାହା ଜର୍ମାନ ଶବ୍ଦ  "ଗ୍ରୁଏନ"    ପରି ଅଟେ । ପୁରୁଣା ଇଂରାଜୀ ତାରିଖ . 700ରେ ଏହି ରଙ୍ଗ ଶବ୍ଦ ରୂପେ ପ୍ରଥମ ଥର ରେକର୍ଡ କରାଯାଇଥିଲା । ଉପଯୁକ୍ତ ଭାଷା  (ଜର୍ମାନୀ, ରୋମ, ଗ୍ରୀକ)ରେ ସବୁଜ ପାଇଁ ପୁରୁଣା ଶବ୍ଦ ଅଟେ, ଯାହା ସତେଜ ଅଙ୍କୁରିତ ପାରିବ ପରି ଶବ୍ଦ ପାଇଁ ତିଆରି ହୋଇଛି  । ହୁଏତ, ତୁଳନାତ୍ମକ ଭାଷା ବିଜ୍ଞାନ ସ୍ପଷ୍ଟ କରିଥାଏ କି, ଏହି ଶବ୍ଦ ପ୍ରାୟ ସହସ୍ର ଶତାବ୍ଦୀରୁ ସ୍ୱତନ୍ତ୍ର ରୂପେ ଗଢ଼ା ଯାଇଥିଲା ଏବଂ କୋୖଣସି ଚିହ୍ନା ଯୋଗ୍ୟ ୟୁରୋପୀୟ ଶବ୍ଦ  "ଗ୍ରୀନ"  ପାଇଁ ଏକଳ ରହି ନାହାନ୍ତି । ଉଦାହରଣ ସ୍ୱରୂପ: ସ୍ଲାବ    "ସଂସ୍କୃତ"  ସବୁଜ, ହଳଦିଆ, ଗେରୁଆ, ସୁନେଲି ସହିତ ରହିଛି ।   ପାଇଁ ଏକ ମଙ୍ଗଲୀୟ ଶବ୍ଦ ତୁଳନାରେ  "ତୁର୍କୀ ଭାଷା" ରେ  ' ସବୁଜ କିମ୍ବା ହଳଦିଆ ସବୁଜ ରହିଛି । ସବୁଜ ରଙ୍ଗର ବ୍ୟବହାର  "ଇର୍ଷା"  ସହିତ ସମ୍ବନ୍ଧିତ ରଙ୍ଗ ରୂପେ କରାଯାଇଥାଏ ।  "ଗ୍ରୀନ-ଆଇ-ମୋନଷ୍ଟର"  ବାକ୍ୟାଂଶର ଅର୍ଥ ହେଉଛି ଏକ ଈର୍ଷାଲୁ ବ୍ୟକ୍ତି । ସବୁଜ ରଙ୍ଗ, ପ୍ରକୃତିର ରଙ୍ଗ ଅଟେ ।  "ଗ୍ରୀନ ଥମ୍ବ"   ର ଅର୍ଥ, ତୁମେ ବଗିଚା କାମ କରିବାରେ ସକ୍ଷମ ଅଟେ । ସବୁଜ ରଙ୍ଗ  "ବିଷ"  ସହିତ ସମ୍ବନ୍ଧିତ ରଙ୍ଗ ଅଟେ ।  "ପ୍ୟାରିସ ଗ୍ରୀନ"  ଏକ ଅତ୍ୟଧିକ ବିଷଯୁକ୍ତ ତତ୍ତ୍ୱ ଅଟେ । ସବୁଜ ରଙ୍ଗ ଇସ୍ଲାମିକ ଧର୍ମର ଏକ ରଙ୍ଗ ଅଟେ । ରଙ୍ଗର ତୁଳନା ଜୈବ ବିଜ୍ଞାନ ସବୁଜ ରଙ୍ଗ ଏକ ସାଧାରଣତଃ ସମସ୍ତ ପ୍ରାକୃତିକ ସମ୍ବନ୍ଧୀୟ ଜିନିଷରେ ଦେଖାଯାଏ , କାରଣ ଏହି ରଙ୍ଗରେ କ୍ଲୋରୋଫିଲ ନାମକ ଏକ ଜଟିଳ ରସାୟନ ପଦାର୍ଥ ରହିଛି । ପ୍ରକାଶର ଲମ୍ବା ତରଙ୍ଗ ଲାଲ ଏବଂ ଛୋଟ ତରଙ୍ଗ ନୀଳକୁ ତରଙ୍ଗ ଦୈର୍ଘ୍ୟ ତୁଳନାରେ ଅଧିକ କୁଶଳତାରେ ଅବଶୋଷିତ କରିଥାଏ ଯାହା ମାନବ ଆଖିକୁ ସବୁଜ ଦେଖା ଯାଇଥାଏ , ଏଥିପାଇଁ ଗଛଦ୍ୱାରା ପରିଲିଖିତ ପ୍ରକାଶ ସବୁଜ ରଙ୍ଗର ସମୃଦ୍ଧ ହୋଇଥାଏ। କ୍ଲୋରୋଫିଲ ସବୁଜ ପ୍ରକାଶର ଖରାପ ରୂପରୁ ଅବଶୋଷିତ କରିଥାଏ , କାରଣ ଏହା ପ୍ରଥମ ଥର ମହାସାଗରରେ ରହୁଥିବା ଜୀବମାନଙ୍କ ମଧ୍ୟରୁ ଉତ୍ପନ୍ନ ହୋଇଥିଲା , ଯେଉଁଥିରେ ବାଇଗେଣୀ  "ହେଲୋବ୍ୟାକ୍ଟେରିଆ"  ପ୍ରଥମରୁ ହିଁ ପ୍ରକାଶର ଶୋଷଣ କରିଥିଲା । ପରେ ପ୍ରକାଶ ନିଷ୍କର୍ଷଣ ଉପରେ ଭାରି ହେଉଥିବା ନୂତନ ଜୀବମାନଙ୍କୁ ହେଲୋବ୍ୟାକ୍ଟେରିଆଦ୍ୱାରା ଉପଯୋଗ କରାଯାଇ ନଥିଲା, ବରଂ ସ୍ପେକ୍ଟ୍ରମର ସେହି ଅଂଶର ଶୋଷଣ କରିବା ପାଇଁ ବଛା ଯାଇଥିଲା ।
ଇଂରାଜୀ ଭାଷା ଏକ ପଶ୍ଚିମ ଜର୍ମାନୀୟ ଭାଷା । ଏହା ଇଂଲ୍ୟାଣ୍ଡ୍ ଆରମ୍ଭ ହୋଇ ବର୍ତ୍ତମାନ ସାରା ବିଶ୍ୱରେ ବହୁଳ ମାତ୍ରାରେ ବ୍ୟବହାର ହେଉଛି । ଏହା ଯୁକ୍ତରାଜ୍ୟ, ଯୁକ୍ତରାଷ୍ଟ୍ର ଆମେରିକା, କ୍ୟାନାଡା, ଅସ୍ଟ୍ରେଲିଆ, ଆୟର୍ଲ୍ୟାଣ୍ଡ୍, ନିଉଜିଲ୍ୟାଣ୍ଡ୍ ଓ ଅନେକ କ୍ୟାରିବିଆନ୍ ରାଷ୍ଟ୍ର ସମେତ ଆହୁରି ଅନେକ ରାଷ୍ଟ୍ରରେ ପ୍ରଥମ ଭାଷା ରୂପେ ବ୍ୟବହାର କରାଯାଇଥାଏ ।
ପୁଣେ ଏକ ଭାରତୀୟ ପୌରପାଳିକା । ଏହା ମହାରାଷ୍ଟ୍ରର ପୁନେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁଣେ ୧୮.୫୧୩୩ ଉତ୍ତର ଅକ୍ଷାଂଶ ଓ ୭୩.୮୪୯୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୮୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁଣେ ସହରର ମୋଟ ଜନସଂଖ୍ୟା ୧୭୫୬୧ । ସେଥି ମଧ୍ୟରୁ ୫୫.୮୭% ଜଣ ପରୁଷ ହୋଇଥିବା ବେଳେ ୪୪.୧୩% ଜଣ ନାରୀ ଅଟନ୍ତି । ପୁଣେର ସାକ୍ଷରତା ହାର ୭୩.୧୨% । ଏହା ଜାତୀୟ ହାରଠାରୁ ୮.୨୮% ପ୍ରତିଶତ କମ । ସେଥିରୁ ୪୫.୦୬% ପ୍ରତିଶତ ପୁରୁଷ ଓ ୨୮.୦୬% ନାରୀ ଅଟନ୍ତି । ୧୨.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପୁଣେର ସରକାରୀ ଭାଷା । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ପୁଣେରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୦ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୦ ଡିଗ୍ରୀ ସେଣ୍ଟିଗ୍ରେଡ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୭୨୧.୭ / ହୋଇଥାଏ ।
ପାୱାର କ୍ୱାଲିଟି ବା ବୈଦୁତିକ ଶକ୍ତିର ଗୁଣବତ୍ତା, ଉପଭୋକ୍ତାଙ୍କ ଉପକରଣରେ ବୈଦୁତିକ ଶକ୍ତିର ସକ୍ଷମତା ନିର୍ଣ୍ଣୟ କରିଥାଏ । ବିଦ୍ୟୁତ-ବିଭବ ଅବୃତ୍ତି   ଓ ଫେଜ୍ ଭିତରେ ଥିବା ତାଳମେଳ   ଯୋଗୁଁ, ଇଲେକ୍‌ଟ୍ରିକାଲ୍ ସିଷ୍ଟମ୍ ନିଜ କାର୍ଯ୍ୟ-ଦକ୍ଷତା କିମ୍ବା ସ୍ଥାୟୀତ୍ୱର କୌଣସି କ୍ଷତି ନକରି ମଧ୍ୟ ସୂଚାରୁ ରୂପେ କାର୍ଯ୍ୟ କରିଥାଏ । ଏହି ପାୱାର କ୍ୱାଲିଟି ଶବ୍ଦଟି, ବିଦ୍ୟୁତ ଶକ୍ତି ଯାହା ବୈଦୁତିକ ଭାର ଓ ସୂଚାରୁ ରୂପେ କାମ କରିବାର କ୍ଷମତାକୁ ବୁଝାଇଥାଏ । ଭଲ ବିଦ୍ୟୁତ-ଶକ୍ତି ବିନା, ଏକ ବିଦ୍ୟୁତ ଚଳିତ ଯନ୍ତ୍ର  (ବା ଭାର) ଠିକ ଭାବେ କାମ କରିବା ନାହିଁ କିମ୍ବା ପୁରାପୁରି ଖରାପ ହେଇଯାଇପାରେ  । ବିଦ୍ୟୁତ ଶକ୍ତିର ଗୁଣବତ୍ତା ଖରାପ ହେବା ପଛରେ ଅନେକ କାରଣ ଥାଏ । ବିଦ୍ୟୁତ ଶକ୍ତି ଉତ୍ପାଦନଠାରୁ ଆରମ୍ଭ କରି ଏହାର ପ୍ରେରଣ ଓ ଉପଭୋକ୍ତାଙ୍କ ନିକଟରେ ଥିବା ମିଟର ପର୍ଯ୍ୟନ୍ତ ଶକ୍ତି ଆବଣ୍ଟନ ପ୍ରକ୍ରିୟାକୁ ନେଇ ଏହି ବିଦ୍ୟୁତ-ଶକ୍ତି-ଇଣ୍ଡଷ୍ଟ୍ରି ଗଠିତ । ଏହାପରେ ଲୋଡ଼ ପର୍ଯ୍ୟନ୍ତ ବିଦ୍ୟୁତ ଉପଭୋକ୍ତାଙ୍କ ତାରରେ ପ୍ରବାହିତ ହୋଇଥାଏ । ପାଣିପାଗ, ଉତ୍ପାଦନ, ଚାହିଦା ଏବଂ ଅନ୍ୟାନ୍ୟ କାରଣଗୁଡ଼ିକର ପରିବର୍ତ୍ତନ ସହିତ ମିଳିତ ଭାବରେ ବୈଦୁତିକ ଶକ୍ତି ଉତ୍ପାଦନ ସ୍ଥଳରୁ ବିଦ୍ୟୁତ ଶକ୍ତିକୁ ଘୁଞ୍ଚାଇବା ପାଇଁ ବ୍ୟବସ୍ଥାର ଜଟିଳତା ଯୋଗାଣର ଗୁଣବତ୍ତା ପାଇଁ ଅନେକ ସୁଯୋଗ ପ୍ରଦାନ କରିଥାଏ ।  "ପାୱାର କ୍ୱାଲିଟୀ"  ଶବ୍ଦଟି ଅଧିକ ଲୋକପ୍ରିୟ ହୋଇଥିଲେ ମଧ୍ୟ ଏହା ବିଦ୍ୟୁତ ବିଭବର ମାନ ଓ ଶକ୍ତି କିମ୍ବା ବିଦ୍ୟୁତ-ସ୍ରୋତର ନୁହେଁ । ଶକ୍ତି ଊର୍ଜାର  (ଏନର୍ଜି) ଏକ ସ୍ରୋତ  । କ୍ଷମତା କେବଳ ଶକ୍ତିର ପ୍ରବାହ ଏବଂ ଏକ ଭାରଦ୍ୱାରା ଆବଶ୍ୟକ ବୈଦ୍ୟୁତିକ ପ୍ରବାହ ମୁଖ୍ୟତଃ ଅନିୟନ୍ତ୍ରିତ । ଉପକ୍ରମ ପାୱାର କଣ୍ଡିସନିଙ୍ଗ୍ ସ୍ମାର୍ଟ ଗ୍ରୀଡ ଓ ପାୱାର କ୍ୱାଲିଟି ଆହୁରି ଦେଖନ୍ତୁ ଟୀକା ଆଧାର , .; ; ; .  (2003). , . 0-07-138622- . ,  (2006). : . & , . 978-0471178590. , .  (1991). 621.3191. , .  (2000). 0-7803-4713-7. { }:
ସାଇକୋସିସ  (ଇଂରାଜୀ ଭାଷାରେ ) ଏକ ମାନସିକ ରୋଗ ଯେଉଁଥିରେ ମନ   ବାସ୍ତବିକତାକୁ ଜାଣିପାରେନି  । ଏହି ରୋଗରେ ମିଥ୍ୟା ବିଶ୍ୱାସ  , ଅନ୍ୟମାନେ ନ ଦେଖିବା ବା ନ ଶୁଣିବା କଥା ରୋଗୀ ଦେଖିବା ବା ଶୁଣିବା   ଇତ୍ୟାଦି ଲକ୍ଷଣ ଦେଖାଯାଏ । ଅସଙ୍ଗତ ବାର୍ତ୍ତାଳାପ ଓ ବ୍ୟବ‌ହାର ଦେଖାଯାଏ । ଏହା ସ‌ହିତ ନିଦ୍ରା ଅଭାବ  , ସାମାଜିକ ଦୂରତା ରଖିବା,ପ୍ରେରଣା ଅଭାବ ଓ ଦୈନ‌ନ୍ଦିନ କାର୍ଯ୍ୟ କରିବା ଅକ୍ଷମତା ଦେଖାଯାଇପାରେ । ସାଇକୋସିସ ରୋଗର ଅନେକ କାରଣ ଥାଇପାରେ । ଏହି କାରଣ ଗୁଡ଼ିକ ମାନସିକ ବେମାରୀ  ,  (ସିଜୋଫ୍ରେନିଆ, ବାଇପୋଲାର ଡିଜଅଡର), ନିଦ୍ରା ଅଭାବ  , କେତେକ ବେମାରୀ, କେତେକ ଔଷଧ   , ନିଶାଦ୍ରବ୍ୟ  ( ଓ ) ଇତ୍ୟାଦି ହୋଇପାରେ  । ପ୍ରସବ ପରେ ଏକ ପ୍ରକାର ପୋଷ୍ଟପାର୍ଟମ ସାଇକୋସିସ   ମଧ୍ୟ ହୋଇପାରେ । ନିଉରୋଟ୍ରାନ୍ସମିଟର   ଡୋପାମିନର ଭୂମିକା ମଧ୍ୟ ଥାଇପାରେ । ଆକ୍ୟୁଟ ସାଇକୋସିସ ରୋଗ ମାନସିକ ରୋଗ ପରେ ହେଲେ ତାହାକୁ ପ୍ରାଇମେରୀ ଓ ଶାରୀରିକ ରୋଗ ପରେ ହେଲେ ସେକେଣ୍ଡାରୀ କୁହାଯାଏ । ଅନ୍ୟାନ୍ୟ ସମ୍ଭାବ୍ୟ ରୋଗର ଉପସ୍ଥିତି ଦୂର କରିବା ପରେ ଏହି ରୋଗ ନିର୍ଣ୍ଣୟ କରାଯାଏ । କେନ୍ଦ୍ରୀୟ ସ୍ନାୟୁ ମଣ୍ଡଳ   ରୋଗ, ବିଭିନ୍ନ ଟକ୍ସିନ  (ଉଦ୍ଭିଦ ବା ପ୍ରାଣୀଜ ବିଷ) ଓ ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ନିମନ୍ତେ ପରୀକ୍ଷା କରିବା ଆବଶ୍ୟକ ହୁଏ  । ଚିକିତ୍ସା ନିମନ୍ତେ ଆଣ୍ଟିସାଇକୋଟିକ  , କାଉନସେଲିଙ୍ଗ  , ସାମାଜିକ ସୁରକ୍ଷା   ଆବଶ୍ୟକ ହୋଇପାରେ । ଆରମ୍ଭରୁ ଚିକିତ୍ସା କଲେ ଫଳାଫଲ ଉନ୍ନତ ହୁଏ । ଔଷଧ ଯୋଗୁ ମଧ୍ୟମ ଧରଣର ପ୍ରଭାବ ପଡ଼େ । . ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୩% ଲୋକ ଏହି ରୋଗର ଶିକାର ହୁଅନ୍ତି । ଖ୍ରୀ:ପୂ: ଚତୁର୍ଥ ଶତାବ୍ଦୀରେ  (4 ) ହିପୋକ୍ରେଟସ ଏହି ରୋଗର ଅବତାରଣା କରିଥିଲେ ମଧ୍ୟ ଖ୍ରୀ:ପୂ: ୧୫୦୦ ଶତାବ୍ଦୀରେ ଇଜିପ୍ଟର ଏବର୍ସ ପାପିରସ   ପୃଷ୍ଠାରେ ଏହି ବିଷୟରେ ଲେଖା ଥିବା ଜଣାଯାଏ  ।
ସରୋଜ ନଳିନୀ ଦତ୍ତ  (୯ ଅକ୍ଟୋବର ୧୮୮୭ - ୧୯ ଜାନୁଆରୀ ୧୯୨୫) ଜଣେ ଭାରତୀୟ ନାରୀବାଦୀ ତଥା ସମାଜ ସଂସ୍କାରକ ଥିଲେ  । ପରିବାର ଓ ଶିକ୍ଷା ସେ ତତ୍କାଳୀନ ବ୍ରିଟିଶ ଶାସନାଧୀନ ଭାରତର ବଙ୍ଗଳା ପ୍ରେସିଡେନ୍ସି ଅନ୍ତର୍ଗତ ହୁଗୁଳି ନିକଟବର୍ତ୍ତୀ ବନ୍ଦେଲ ଅଞ୍ଚଳରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବ୍ରଜେନ୍ଦ୍ରନାଥ ଦେ ବ୍ରିଟିଶ ଭାରତ ସରକାରରେ ଜଣେ ପ୍ରାଶାସନିକ ଅଧିକାରୀ ଥିଲେ । ଜଣେ ଶିକ୍ଷକଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ ସେ ଓ ତାଙ୍କ ଭାଇଭଉଣୀମାନେ ପାଠ ପଢ଼ା ଆରମ୍ଭ କରିଥିଲେ । ୧୯୦୫ ମସିହାରେ ସେ ଜଣେ ପ୍ରଶାସନିକ ଅଧିକାରୀ ତଥା ଲେଖକ ଗୁରୁସାଦେ ଦତ୍ତଙ୍କୁ ବିବାହ କରିଥିଲେ । ତାଙ୍କର ଏକମାତ୍ର ସନ୍ତାନ ବୀରେନ୍ଦ୍ରସାଦେ ଦତ୍ତ ୧୯୦୯ ମସିହାରେ ଜନ୍ମଗ୍ରହଣ କରିଥିଲେ । ଉଲ୍ଲେଖନୀୟ କାର୍ଯ୍ୟ ସେ ଜଣେ ସମାଜ ସଂସ୍କାରକ ଏବଂ ବଙ୍ଗଳାରେ ମହିଳାଙ୍କ ଉନ୍ନତି ପାଇଁ ଆନ୍ଦୋଳନରେ ଅଗ୍ରଣୀ ଭୂମିକା ଗ୍ରହଣ କରିଥିଲେ । ସେ ବଙ୍ଗଳାରେ ମହିଳା ସମିତି  (ମହିଳା ପ୍ରତିଷ୍ଠାନ) ଗଠନରେ ଅନେକ ପଦକ୍ଷେପ ନେଇଥିଲେ  । ସେ ୧୯୧୩ ମସିହାରେ ସେ ମହିଳାମାନଙ୍କ ମଧ୍ୟରେ ବନ୍ଧୁତ୍ୱପୂର୍ଣ୍ଣ ସହଯୋଗ ଉଦ୍ଦେଶ୍ୟରେ ପାବନ ଜିଲ୍ଲାରେ ପ୍ରଥମ ମହିଳା ସମିତି ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ବିରଭୂମ  (୧୯୧୬), ସୁଲତାନପୁର  (୧୯୧୭), ଏବଂ ରାମପୁରହାଟ  (୧୯୧୮) ଆଦି ଜିଲ୍ଲାରେ ମହିଲା ସମିତି ମାନ ଆରମ୍ଭ କରିଥିଲେ  । ମୃତ୍ୟୁ ୧୯୨୫ ମସିହାର ଜାନୁଆରୀ ୧୯ ତାରିଖରେ ସେ ମୃତ୍ୟୁବରଣ କରିଥିଲେ ।
ଲେଖୁଲେଖୁ ଲେଖିଦେଲି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ ସିଦ୍ଧାର୍ଥ ଅଗ୍ର‌ୱାଲ । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ଝିଲିକ୍ । ଅଙ୍କିତା ଭୌମିକ, ପ୍ରିୟଙ୍କା ମହାପାତ୍ର, ସାତ୍ୟକି ମିଶ୍ର, ମହାଶ୍ୱେତା ରାୟ, ଅପରାଜିତା ମହାନ୍ତି, ପୃଥିରାଜ ନାୟକ, ହରିହର ମହାପାତ୍ର, ଶିବାନୀ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍- ଅଜୟ ଝିଲିକ୍ ଭଟ୍ଟାଚାର୍ଯ୍ୟ- ଅମ୍ରିତା ପ୍ରିୟଙ୍କା ମହାପାତ୍ର- ଅମ୍ରିତାର ମାଅ ସାତ୍ୟକି ମିଶ୍ର - ଅମ୍ରିତାର ବାପା ମହାଶ୍ୱେତା ରାୟ - ଜେଜେମା ଅପରାଜିତା ମହାନ୍ତି- ଅଜୟର ମାଆ ପୃଥିରାଜ ନାୟକ- ଅଜୟର ବାପା ହରିହର ମହାପାତ୍ର- ବସ୍ କଣ୍ଡକ୍ଟର୍ ଅଙ୍କିତା ଭୌମିକ୍- ଇନ୍ଦୁ ଶିବାନୀ ସଙ୍ଗୀତା  (ଶିଶୁ କଳାକାର) ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ  । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ଭବାନୀ ଦ୍ୱିପ , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ବିଜଯୱାଡାଠାରେ କ୍ରୀଷ୍ଣା ନଦୀ ମଧ୍ୟରେ ଅବସ୍ଥିତ ଏକ ଦ୍ୱିପ । ଏହାର ଆୟତନ 133 ଏକର ଓ ଏହାକୁ ଭାରତରେ ଥିବା ନଦୀ ଦ୍ୱିପ ମଧ୍ୟରେ ଏକ ସର୍ବବୃହତ ଦ୍ୱିପ କୁହାଯାଇଥାଏ । ବ୍ୟୁପତ୍ତି ଏଠାରେ କନକ ଦୂର୍ଗା ମନ୍ଦିର ରହିଛି । ମାଁ ଦୂର୍ଗାଙ୍କ ଅନ୍ୟ ନାମ ଭବାନୀ ହେଇଥିବାରୁ ଏହି ଦ୍ୱିପର ନାମକରଣ ଭବାନୀ ଦ୍ୱିପ ରଖାଯାଇଥିଲା । . ପର୍ଯ୍ୟଟନ ଉନ୍ନୟନ ଆନ୍ଧ୍ରପ୍ରଦେଶ ପର୍ଯ୍ୟଟନ ବିଭାଗ ତରଫରୁ ଏହି ଦ୍ୱିପକୁ ଏକ ଆକର୍ଷଣୀୟ ପର୍ଯ୍ୟଟକ ସ୍ଥଳୀ ଭାବରେ ଉନ୍ନୟନ କରାଯାଇଛି । ଏଠାରେ ହସ୍ତ ଶିଳ୍ପ ପ୍ରଦର୍ଶନ ଓ ବିକ୍ରୟ ପାଇଁ  "ଶିଳ୍ପରମମ"  ନାମକ ପ୍ରତିଷ୍ଠାନ ଖୋଲା ଯାଇଛି । . ବିଭାଗ ତରଫରୁ ଏଠାକୁ ପର୍ଯ୍ୟଟକ ଆସିବାକୁ ସମସ୍ତ ସୁବିଧା ସହ ରୋପୱେ , ରହଣି ସ୍ଥଳ , ଗ୍ରାମୀଣ ସଂଗ୍ରହାଳୟ ଆଦି ବ୍ୟବସ୍ଥା କରାଯାଇଛି ।
ଆଲିରୋକୁମାବ, ବେପାର ନାମ ପ୍ରଲୁଏଣ୍ଟ, ଏକ ଔଷଧ ଯାହା ଉଚ୍ଚ କୋଲେଷ୍ଟ୍ରୋଲର ଚିକିତ୍ସା ଏବଂ ହୃଦରୋଗର ଆଶଙ୍କା ହ୍ରାସ କରିବା ନିମନ୍ତେ ବ୍ୟବହୃତ ହୁଏ । ଏହା ସାଧାରଣତଃ ଏକ ଷ୍ଟାଟିନ୍ ସହିତ ଦିଆଯାଏ । ଏହା ଚର୍ମ ତଳେ ଇଞ୍ଜେକସନଦ୍ୱାରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକ ପ୍ରବାହ, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଭାସ୍କୁଲାଇଟିସ୍ କିମ୍ବା ଆଞ୍ଜିଓଇଡିମା ସହିତ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଏକ ପ୍ରୋପ୍ରୋଟିନ କନଭର୍ଟେଜ୍ ସବଟିଲିସିନ୍ କେକ୍ସିନ୍ ପ୍ରକାର ୯  ( 9) ଇନହିବିଟର ଭାବରେ କାମ କରେ  ୨୦୧୫ରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆଲିରୋକୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହର ଔଷଧ ଖର୍ଚ୍ଚ ୨୦୨୧ରେ ୩୪୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩୭୦ ଡଲାର ଅଟେ ।
ଭୁଜବଳ ମାଝି  (ଜନ୍ମ: ୨୦ ଅଗଷ୍ଟ ୧୯୬୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଡାବୁଗାଁ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭୁଜବଳ ମାଝି ୧୯୬୬ ମସିହାର ଅଗଷ୍ଟ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାନା ମାଝି ଓ ପତ୍ନୀଙ୍କ ନାମ ଡାଳିମ୍ବ ମାଝି । ତାଙ୍କ ଝିଅ ଲିପିକା ୨୦୨୨ ପଞ୍ଚାୟତ ନିର୍ବାଚନରେ ସରପଞ୍ଚ ଭାବରେ ନିର୍ବାଚନ ଲଢ଼ିବା ପାଇଁ ରାଜନୀତିରେ ପ୍ରବେଶ କରିଥିଲେ । ରାଜନୈତିକ ଜୀବନ ଭୁଜବଳ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୩,୦୩,୩୯୨ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ବଳଭଦ୍ର ମାଝୀଙ୍କ ଠାରୁ ୧,୭୮,୦୦୪ ଖଣ୍ଡ ଭୋଟରେ ପରାସ୍ତ ହୋଇଥିଲେ ।
କର୍ପୁର ଏକ ଉଦ୍‌ବାଇ, ଦହନଶୀଳ ବାନସ୍ପତିକ ଦ୍ରବ୍ୟ ଅଟେ ଏହା ଧଳା ରଙ୍ଗର ମହମ ପରିକା ପଦାର୍ଥ ଅଟେ । ଏହାର ଏକ କଡ଼ା ଗନ୍ଧ ଅଛି । ଚୀନରେ ଛଦ୍ମ ଇଉକାଲିପଟାସ ତେଲ ତିଆରିରେ କର୍ପୁର ଲରିଏଲ ବ୍ୟବହୃତ ହୁଏ । ଏହାର ରାସାୟନିକ ଗୁଣ ଗଛ ବଢୁଥିବା ସ୍ଥାନ ଅନୁସାରେ ଭିନ୍ନ ଭିନ୍ନ ହୋଇଥାଏ । କର୍ପୁର ଏକ ଉତ୍ତମ ବାତ ନାଶକ ।ଚର୍ମ ଏବଂ ଫୁସଫୁସଦ୍ୱାରା ଉତ୍ସର୍ଜିତ ହେବା କାରଣରୁ ଏହା ସ୍ୱେଦଜନକ ଏବଂ କଫଘ୍ନ ହୋଇଥାଏ । ନ୍ୟୁନ ଅଧିକ ମାତ୍ରାରେ ଏହାର କ୍ରିୟା ଭିନ୍ନ ଭିନ୍ନ ହୋଇଥାଏ ।ସାଧାରଣ ଔଷଧ ମାତ୍ରାରେ ପ୍ରଥମ ପର୍ଯ୍ୟାୟରେ ସର୍ବାଧିକ ଉତ୍ତେଜନା, ବିଶେଷକରି ହୃଦୟ, ଶ୍ୱସନ ତଥା ମସ୍ତିଷ୍କରେ ହୋଇଥାଏ । ପରେ ପରେ ଅସ୍ୱାଦୁ, ବେଦନାସ୍ଥାପନା ଏବଂ ସଂକୋଚ-ବିକାଶ-ପ୍ରତିବନ୍ଧକ ଗୁଣ ଦେଖିବାକୁ ମିଳେ ।ଏହାର ଅଧିକ ମାତ୍ରା ଦାହଜନକ ଏବଂ ମାଦକ ବିଷ ହୋଇଥାଏ । ପ୍ରକାର କର୍ପୁର ତିନି ପ୍ରକାର ବନସ୍ପତିରେ ମିଳେ :  (୧) ଚୀନୀୟ ଅଥବା ଜାପାନୀ କର୍ପୁର  (୨) ଭୀମସେଣ ଅଥବା ବରାସ କର୍ପୁର  (୩) ହିନ୍ଦୁସ୍ଥାନୀ ଅଥବା ପତ୍ରକର୍ପୁର ଏହା ବ୍ୟତିତ ଆଜିକାଲି କର୍ପୁର ତିଆରି କରାଯାଉଛି  । ଜାପାନୀ କର୍ପୁର ଏହା ଏକ ଗଛରୁ ପ୍ରାପ୍ତ କରାଯାଏ ଏହାକୁ କୁହନ୍ତି। ଏହା ଫୁଲ ପ୍ରଜାତିର ଅଟେ। ଏହି ଗଛ ଚୀନ, ଜାପାନ ଆଦି ଅଂଚଳରେ ଦେଖିବାକୁ ମିଳେ କର୍ପୁର ଉତ୍ପାଦନ ଏବଂ ଶୋଭା ବର୍ଦ୍ଧନ ପାଇଁ ଆଜିକାଲି ଅନେକ ବଗିଚାରେ ଏହି ଗଛକୁ ଲଗାଯାଏ । ଭାରତରେ ଏହା ଡେରାଡୁନ, ସହାରଣପୁର ନୀଳଗିରି ତଥା ମହୀଶୂର ଆଦି ସ୍ଥାନରେ ଜନମେ । ଭାରତର କର୍ପୁର ଗଛ ଛୋଟ, ପତ୍ରଗୁଡ଼ିକ ଦେଢ଼ରୁ ୪ ଇଂଚ ଲମ୍ବା । ଆଧାର ଉପର ତିନି ମୁଖ୍ୟ ଶିରାରେ ଯୁକ୍ତ,ଆଧାର ପୃଷ୍ଠ କିଂଚିତ ଶ୍ୱେତାଭ, ଲମ୍ବା ଅଗ୍ର, ମେନ୍ଥିଲେ କର୍ପୁର ଗନ୍ଧ ହୁଏ । ପୁଷ୍ପ ମଧ୍ୟ ଧଳା ଓ ସୁଗନ୍ଧଯୁକ୍ତ ଅଟେ। ଜାପାନୀ କର୍ପୁର- ଜାପାନୀ ଆଦି ଅଂଚଳରେ ପ୍ରାୟ ୫୦ ବର୍ଷ ପୁରୁଣା ଗଛରୁ କାଠ କରି କର୍ପୁର ଉତ୍ପାଦନ କରାଯାଏ । କିନ୍ତୁ ଭାରତରେ ଏହା ପତ୍ରରୁ ଉତ୍ପାଦନ କରାଯାଏ । କର୍ପୁର ଗଛରୁ ଅନେକ ଥର ପତ୍ର ତୋଳାଯାଏ ତେଣୁ ଗଛଗୁଡ଼ିକ ଲଟିବୁଦା ଆକାରରେ ରହିଥାଏ । ଏହି ଜାତିର ଅନେକ ପ୍ରକାର ଗଛ ଅଛି ଯାହା ଦେଖିବାକୁ ସମାନ କିନ୍ତୁ ଏହାର ପତ୍ରରୁ ଇଉକାଲିପଟାସ ଭଳି ଗନ୍ଧ ମିଳେ । ଗଛର ସର୍ବାଂଗରେ ତେଲଯୁକ୍ତ କୋଷିକା ଥାଏ । ଏଥିରୁ ହଳଦିଆ ରଂଗର ତେଲ ଉତ୍ପନ୍ନ ହୁଏ । ଏଥିରୁ ଧିରେ ଧିରେ ପୃଥକ ହୋଇ କର୍ପୁର ଜମା ହୁଏ । ଜାପାନରେ ଏହି ଗଛ କୁସୁନୋକି ନାମରେ ଜଣା । ଭୀମସେନୀ କର୍ପୁର ଡ୍ରାୟୋବେଲାନପସ ଆରୋମାଟିକା   ଗଛରୁ ଏହି କର୍ପୁର ଉତ୍ପନ୍ନ ହୁଏ । ଏହା ଡିପ୍ତେରୋକାର୍ପେସି   ଫୁଲ ଶ୍ରେଣୀର । ସୁମାତ୍ରା   ବୋର୍ଣ୍ଣିଓ ଆଦି ସ୍ଥାନରେ ସ୍ୱତଃଜାତ ହୋଇଥାଏ । ଏହି ବୃକ୍ଷ କାଠରେ କ୍ଷତ ହୋଇଥିବା ସ୍ଥାନରୁ କର୍ପୁର ମିଳେ । ଏହା ଶ୍ୱେତ ଏବଂ ଅର୍ଦ୍ଧ ସ୍ୱଚ୍ଛ ଖଣ୍ଡରେ ବିଦ୍ୟମାନ ଅଟେ ଏହାକୁ ଅପକ୍ୱ କର୍ପୁର କୁହାଯାଏ ଏବଂ ଜାପାନୀ କର୍ପୁରକୁ ପକ୍ୱ କର୍ପୁର କୁହାଯାଏ । ସାଧାରଣ ଚିକିତ୍ସା ଏବଂ ଗନ୍ଧ ଆଦିରେ ଏହାର ବ୍ୟବହାର ହୁଏ । ଏହାର ମୁଖ୍ୟ ବିଶେଷତା ହେଉଛି ଏହା ପାଣିରେ ପକାଇଲେ ଏହା ତଳେ ବସିଯାଏ ଆୟୁର୍ବେଦ ଚିକିତ୍ସାରେ ଏହା ଅଧିକ ଗୁଣବାନ ଭାବେ ସ୍ୱୀକୃତ । ଆଜିକାଲି ଭୀମସେନ କର୍ପୁର ନାମେ ବଜାରରେ କୁତ୍ରିମ କର୍ପୁର ମିଲୁଚି ଯାହା ଜାପାନୀ କର୍ପୁରଠୁ ଶ୍ରେୟସ୍କର । ପତ୍ର କର୍ପୁର ଭାରତରେ କମ୍ପୋଜିଟ   ଫୁଲର ରୁ ଏହାକୁ ପ୍ରାପ୍ତ କରାଯାଏ ଯାହା ପତ୍ର ପ୍ରଧାନ ଶାଗ ଜାତିର ବନସ୍ପତିମାନ ହୋଇଥାଏ ।
କ୍ଳେପ୍ଟୋମାନିଆ: ନିଜର କୌଣସି ବ୍ୟକ୍ତିଗତ ବ୍ୟବହାର ବା ଅର୍ଥନୈତିକ ଲାଭ ନ ଥାଇ ଚୋରୀ କରିବାର ଅଦମନୀୟ ଇଚ୍ଛାକୁ କ୍ଳେପ୍ଟୋମାନିଆ କହନ୍ତି । ଏହି ରୋଗ ପ୍ରଥମେ ୧୮୧୬ ମସିହାରେ ବର୍ଣ୍ଣନା କରାଯାଇଥିଲା ଓ ମାନସିକ ବିକାର ବିଜ୍ଞାନରେ ଏହାକୁ ରିପୁ ପ୍ରଭାବ ଦମନ ଅନିୟମ   କୁହାଯାଏ । ପୁନଃପୌନିକ ଅନାହୁତ ଦଖଲ ଓ ଚୋରୀ କରିବାର ଅଦମନୀୟ ପ୍ରବୃତ୍ତିର ଚାପ ଚୋରୀ କରିବା ପରେ ଚାପ ମୁକ୍ତ ହେବା ଯୋଗୁ ଏହି ରୋଗ ଅବଶେଷିଭ ସ୍ପେକ୍ତ୍ରମ ଡିଜଅର୍ଡର ରୋଗ ସମ୍ଭାବନା ଥାଏ ।ଅନେକ ସମୟରେ ଏହି ରୋଗ ସଠିକ ଭାବେ ନିର୍ଣ୍ଣୟ ହୋଇପାରେ ନାହିଁ ଓ ଅନ୍ୟାନ୍ୟ ମାନସିକ ରୋଗ ଯଥା ଉଦବେଗ, ମଦ୍ୟପାନର ଫଳ ହିସାବରେ ଭୁଲ କ୍ରମେ ନିର୍ଣ୍ଣୟ କରାଯାଏ । ଏହି କାରଣ ଯୋଗୁ ଏହି ରୋଗକୁ ଅନ୍ୟ ରୋଗ ଭଳି ଭୁଲରେ ଚିକିତ୍ସା କରାଯାଏ । ବିଗତ ଶହେ ବର୍ଷ ମଧ୍ୟରେ ଏହି ରୋଗର ମାନସିକ ଚିକିତ୍ସା ପରିବର୍ତ୍ତେ ଔଷଧ ଚିକିତ୍ସା କରାଯାଉଛି । ସିଲେକ୍ଟିଭ ସେରୋଟୋନିକ ରିଅପଟେକ ଇନହିବିଟର  , ମୁଡଷ୍ଟାବିଲାଇଜର  , ଆଣ୍ଟିଡିପ୍ରେସାଣ୍ଟ   ସହ କଗନିଟିଭ ବିହେଭିଅରାଲ ଥେରାପି   ଦେବାରୁ ଭଲ ଉପକାର ମିଳୁଛି ।
ଓମାସେଟାକ୍ସିନ  (ଇଂରାଜୀ ଭାଷାରେ ), ସିନ୍ରିବୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ରନିକ୍ ମାଇଲୋଜେନସ୍ ଲ୍ୟୁକେମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ କୌଣସି ଔଷଧ କାମ କରୁନଥିବା କ୍ଷେତ୍ରରେ ଏହା ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ପ୍ଲାଟେଲେଟ୍, ସ୍ୱଳ୍ପ ଲୋହିତ ରକ୍ତ କଣିକା, ସ୍ୱଳ୍ପ ଶ୍ୱେତ ରକ୍ତ କଣିକା, ଜ୍ୱର, ତରଳ ଝାଡ଼ା, ଅଇ ଏବଂ ଯନ୍ତ୍ରଣା ଅନ୍ଥୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପୁଷ୍ଟିସାର ସଂଶ୍ଳେଷଣର ପ୍ରତିବନ୍ଧକ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓମାସେଟାକ୍ସିନ ଅନୁମୋଦିତ ହୋଇଥିଲା । ୟୁରୋପରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୩.୫ ମିଗ୍ରାର ମୂଲ୍ୟ ୧୨୦୦ ଡଲାର ଥିଲା । ଏହା ଚାଇନିଜ ଏଭରଗ୍ରୀନ ନାମକ ଏକ ପଦାର୍ଥରୁ ତିଆରି ଯାହା ହାରିଙ୍ଗଟୋନିନ୍ ଭାବରେ ଜଣାଶୁଣା ।
ଅଣ‌ଯଥେଷ୍ଟ ଫୁସଫୁସ ଭଲଭ, ଯାହାକୁ ଫୁସ ଫୁସ ପୁନଃପ୍ରବାହ ମଧ୍ୟ କୁହାଯାଏ, ଏକ ପ୍ରକାର ଭଲ୍‌ଭ ବିଶିଷ୍ଟ ହୃଦ୍‌ରୋଗ ଭାଲଭ୍ୟୁଲାର୍ ହୃଦ୍ ରୋଗ ଯେଉଁଥିରେ ହୃତ୍‌ପିଣ୍ଡର ଶିଥଳ ଅବସ୍ଥାରେ ଫୁସଫୁସ ଧମନୀରୁ ଫୁସଫୁସ ଭଲ୍‌ଭ ମାଧ୍ୟମରେ ଡାହାଣ ନିଳୟ ଭିତରକୁ ରକ୍ତ ପୁନଃ ପ୍ରବାହିତ ହୁଏ  ଅଧିକାଂଶ ଲୋକଙ୍କର କୌଣସି ଲକ୍ଷଣ ନ ଥାଏ  ଯେତେବେଳେ ଲକ୍ଷଣ ଦେଖାଯାଏ, ବ୍ୟାୟାମ କଲାବେଳେ ଅଣନିଶ୍ୱାସ, ଗୋଡ ଫୁଲା ଏବଂ ଯକୃତ ବୃଦ୍ଧି ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ, ଭେଣ୍ଟ୍ରିକୁଲାର ଆରିଥମିଆ ଓ ଅଣ‌ଯଥେଷ୍ଟ ଟ୍ରାଇକସପିଡ ଭଲ୍‌ଭ ହୋଇପାରେ  କାରଣଗୁଡ଼ିକ ମଧ୍ୟରେ ଫୁସଫୁସ ଉଚ୍ଚ ରକ୍ତଚାପ, ଭଲଭ୍ୟୁଟୋମି ଅପରେଶନ, ବେଲୁନ ଭଲ୍‌ଭ୍ୟୁଲୋପ୍ଲାଷ୍ଟି, କାର୍ସିନଏଡ ସିଣ୍ଡ୍ରୋମ, ସଂକ୍ରମଣକାରୀ ଏଣ୍ଡୋକାର୍ଡାଇଟିସ୍, ରିଉମାଟିକ ହୃଦ୍‌ରୋଗ କିମ୍ବା ଜନ୍ମଗତ ଭଲ୍‌ଭ ରୋଗ ଅନ୍ତର୍ଭୁକ୍ତ ହୋଇପାରେ  ଏହା ସାଧାରଣତଃ ଟେଟ୍ରାଲୋଜି ଅଫ ଫ୍ୟାଲଟ ଥିବା ଲୋକଙ୍କଠାରେ ଦେଖାଯାଏ କାରଣ ଅସ୍ୱାଭାବିକତାକୁ ସଂଶୋଧନ କରିବା ପାଇଁ ଅସ୍ତ୍ରୋପଚାର କରିବାର ବର୍ଷ ବର୍ଷ ପରେ ଫୁସଫୁସ ଭଲ୍‌ଭ ସମସ୍ୟା ସୃଷ୍ଟି ହୋଇପାରେ  ଡାଏଷ୍ଟୋଲିକ ମରମର ଉପରେ ଆଧାର କରି ଏହି ରୋଗ ନିର୍ଣ୍ଣୟ କରାଯାଇପାରେ ଏବଂ ଅଲଟ୍ରାସାଉଣ୍ଡ କରି ନିଶ୍ଚିତ କରାଯାଇଥାଏ  ଏହି ରୋଗ ସଙ୍କଟ ଥିବା ଲୋକଙ୍କର ବାର୍ଷିକ ଅଲଟ୍ରାସାଉଣ୍ଡ କରିବାକୁ ସୁପାରିଶ କରାଯାଇପାରେ  ଯେଉଁମାନଙ୍କର ଫୁସଫୁସ ଉଚ୍ଚ ରକ୍ତଚାପ ଥାଏ, ସେମାନଙ୍କୁ ଚିକିତ୍ସା କରାଯିବା ଉଚିତ୍  ଯେଉଁମାନଙ୍କର ଲକ୍ଷଣ ଥାଏ, ଫୁସଫୁସ ଭଲ୍‌ଭ ପୁନସ୍ଥାପନ ସୁପାରିଶ କରାଯାଇପାରେ  ଏକା ସମୟରେ ଟ୍ରାଇକସପିଡ ଭଲ୍‌ଭ ମରାମତିଦ୍ୱାରା ଉପକାର ହୋଇପାରେ  ଯେଉଁମାନେ ଅସ୍ତ୍ରୋପଚାର କରିବାରେ ଅସମର୍ଥ, ହୃଦଘାତର ଚିକିତ୍ସା ପାଇଁ ଡାଇୟୁରେଟିକ, ଏସିଇ ଇନହିବିଟର ଏବଂ ବିଟା ବ୍ଲକର ବ୍ୟବହାର କରାଯାଇପାରେ  ଅସ୍ତ୍ରୋପଚାର କଲେ ଫଳାଫଳ ଭଲ ହୋଇପାରେ  ଗୁରୁତର ଅଣ‌ଯଥେଷ୍ଟ ଫୁସଫୁସ ଭଲ୍‌ଭ କ୍ୱଚିତ୍ ଦେଖାଯାଏ  ଅଳ୍ପରୁ ମଧ୍ୟମ ପରିମାଣର ପୃଷ୍ଠ ପ୍ରବାହ ସାଧାରଣତଃ ହୋଇପାରେ  ଫୁସଫୁସ ଭଲଭ ଅଭାବର ଅଭିଯୋଗ ପ୍ରଥମେ ୧୮୭୩ ମସିହାରେ ଜର୍ଜ ବାଲଫୋର ଏବଂ ପରେ ୧୮୮୮ ମସିହାରେ ଗ୍ରାହାମ ସ୍ଟିଲଦ୍ୱାରା ବର୍ଣ୍ଣନା କରାଯାଇଥିଲା  ଏହାକୁ ୧୮୯୨ ମସିହାରେ ଉଇଲିଅମ ଓସଲର ଅଧିକ ବର୍ଣ୍ଣନା କରିଥିଲେ ଯେତେବେଳେ ଏହାକୁ ସାମାନ୍ୟ ମାତ୍ର ଗୁରୁତ୍ୱ ଦିଆଯାଉଥିଲା
ଗୁଡ୍ଡୁ ଗ୍ୟାଙ୍ଗଷ୍ଟାର୍ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରୀତମ ସାହୁ । ଭରଦ୍ୱାଜ ପଣ୍ଡା ଏହାର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶୋକ ପତି । ସଙ୍ଗୀତକାର ଅସଜ ନିଜାମ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଶୈଳେନ୍ଦ୍ର ସାମନ୍ତରାୟ, ଶିବାନୀ ସଙ୍ଗୀତା ଓ ନମ୍ରତା ଥାପା । ବବି ମିଶ୍ର, କ୍ରିଷ୍ଣା କର, ଚୌଧୁରୀ ଜୟପ୍ରକାଶ ଦାସ, ରାକ୍ଷୀ ଦାଶ, ଏଲି ପାଢ଼ୀ, ଜୀବନ ପଣ୍ଡା, ସୂର୍ଯ୍ୟମୟୀ ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର - ଗଙ୍ଗାଧର ଶୈଳେନ୍ଦ୍ର ସାମନ୍ତରାୟ - ଗୁଡ୍ଡୁ ଶିବାନୀ ସଙ୍ଗୀତା ନମ୍ରତା ଥାପା ବବି ମିଶ୍ର ଏଲି ପାଢ଼ୀ କ୍ରିଷ୍ଣା କର ଚୌଧୁରୀ ଜୟପ୍ରକାଶ ଦାସ ରାକ୍ଷୀ ଦାଶ ଜୀବନ ପଣ୍ଡା ସୂର୍ଯ୍ୟମୟୀ ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ଅସଦ ନିଜାମ । ପୁଷ୍ପକ ପରିଡ଼ା, ରଞ୍ଜନ ନାୟକ, ତପୁ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ନଭ୍ୟା ଜ୍ୟୋତି, କୁଳଦୀପ ପଟ୍ଟନାୟକ, ଅସୀମା ପଣ୍ଡା, ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୨୦୨୩ ମସିହାର ଜୁନ ୧୩ ତାରିଖରେ ରଜ ଅବସରରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହା ଓଡ଼ିଶାରେ ୪୦ରୁ ଅଧିକ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।
କୋଳିକୋଡ଼ ଏକ ଭାରତୀୟ ଜନଗଣନା ସହର   ଅଟେ । ଏହା କେରଳର କୋଝିକୋଦେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଳିକୋଡ଼ ୧୧.୨୪୮୦ ଉତ୍ତର ଅକ୍ଷାଂଶ ଓ ୭୫.୭୮୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଳିକୋଡ଼ ସହରର ମୋଟ ଜନସଂଖ୍ୟା ୬୬୮୮୩ ଅଟେ । ସେଥି ମଧ୍ୟରୁ ୪୮.୭୮% ଜଣ ପରୁଷ ହୋଇଥିବା ବେଳେ ୫୧.୨୨% ଜଣ ନାରୀ ଅଟନ୍ତି । କୋଳିକୋଡ଼ର ସାକ୍ଷରତା ହାର ୮୧.୧୯% ଅଟେ । ଏହା ଜାତୀୟ ହାରଠାରୁ -୧୬.୩୫% ପ୍ରତିଶତ କମ ଅଟେ । ସେଥିରୁ ୪୦.୫୮% ପ୍ରତିଶତ ପୁରୁଷ ଓ ୪୦.୬୧% ନାରୀ ଅଟନ୍ତି । ୧୨.୮୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କୋଳିକୋଡ଼ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କୋଳିକୋଡ଼ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୧ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୪.୧ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୦୮୩.୯ / ହୋଇଥାଏ ।
ଡୁପିଲୁମାବ, ବେପାର ନାମ ଡୁପିକ୍ସେନେଣ୍ଟ, ଏକ ଔଷଧ ଯାହା ଏକଜିମା  (ଆଟୋପିକ୍ ଡର୍ମାଟାଇଟିସ୍), ଆଜ୍‌ମା କିମ୍ବା ନାସାଲ୍ ପଲିପ୍ସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏକଜିମା ରୋଗରେ ସ୍ଥାନୀୟ କର୍ଟିକୋସ୍ଟିରଏଡ କାଯ୍ୟକ୍ଷମ ନ ହେଲେ ଏହା ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ନେଇଥିବା ସ୍ଥାନରେ ଯନ୍ତ୍ରଣା, ଶୁଖିଲା ଆଖି, ଗଳା ଯନ୍ତ୍ରଣା, ଶୋଇବାରେ ଅସୁବିଧା ଏବଂ ନାଲି ଆଖି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଆଲର୍ଜି ପ୍ରତିକ୍ରିୟା, ହର୍ପିସ ଲେବିଆଲିସ ଏବଂ କର୍ଣ୍ଣିଆ ପ୍ରଦାହ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲ୍ୟୁକିନ୍ ୪  ( 4) ଏବଂ ଇଣ୍ଟରଲ୍ୟୁକିନ୍ ୧୩  ( 13)ର ଟାର୍ଗେଟ ରିସେପ୍ଟରଗୁଡ଼ିକୁ ଅବରୋଧ କରିଥାଏ  । ଆମେରିକା ଏବଂ ୟୁରୋପରେ ୨୦୧୭ ମସିହାରେ ଡାକ୍ତରୀ ବ୍ୟବହାର ପାଇଁ ଡୁପିଲୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତି ୪ ସପ୍ତାହରେ ଏହାର ଚିକିତ୍ସା ଖର୍ଚ୍ଚ 1300 ପାଉଣ୍ଡ ହୋଇଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧ ପିଛା ୩,୪୦୦ ଡଲାର ଖର୍ଚ୍ଚ ହୁଏ ।
ସରୋଜ କୁମାର ପାଢ଼ୀ  (ଜନ୍ମ: ୧୫ ମାର୍ଚ୍ଚ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ସରୋଜଙ୍କ ବାପା ୧୯୫୭ ମସିହାର ମାର୍ଚ୍ଚ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତରାମ ପାଢ଼ୀ ଓ ପତ୍ନୀଙ୍କ ନାମ ସଞ୍ଜୁକ୍ତା ପାଢ଼ୀ । ରାଜନୈତିକ ଜୀବନ ସରୋଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ୨୦୦୪ ମସିହାରେ, ସେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ଏବଂ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ୨୦୧୪ ମସିହାର ଓଡ଼ିଶା ସାଧାରଣ ନିର୍ବାଚନ ଲଢ଼ିଥିଲେ । ୨୦୧୯ ମସିହାରେ ସେ କଂଗେସ ଦଳରୁ ଇସ୍ତଫା ଦେଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୯,୦୮୩ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ମଞ୍ଜୁଳା ସ୍ୱାଇଁଙ୍କୁ ୮,୦୫୯ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ମାର୍ଚ୍ଚ ବର୍ଷର ୭୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୩ତମ  । ବର୍ଷ ଶେଷ ହେବା ପାଇଁ ଆଉ ୨୯୩ ଦିନ ବାକି ଅଛି ।
ଡାଡି: ଦ ଲଭିଙ୍ଗ ଗଡ୍, ୨୦୧୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିତ୍ତରଞ୍ଜନ ମିଶ୍ର ଏବଂ ଜୋତ୍ସ୍ନା ମିଶ୍ର । ଆପୁ କାନୁନ୍‌ଗୋ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ଲିପି । ମିହିର ଦାସ, ଅପରାଜିତା ମହାନ୍ତି, ହରିହର ମହାପାତ୍ର ଆଦି କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ହରିହର ମହାପାତ୍ର ଅପରାଜିତା ମହାନ୍ତି ଲିପି ପରିଡ଼ା ଅରିନ୍ଦମ ରାୟ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ।
ରଙ୍ଗଲାଲ ମୋଦି ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଣିଜ୍ୟ ଓ ଶିଳ୍ପ ଓଡ଼ିଶାର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରଙ୍ଗଲାଲ ମୋଦି ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୫ ମଇ ବର୍ଷର ୧୪୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୪୬ତମ  । ବର୍ଷ ଶେଷ ହେବା ପାଇଁ ଆଉ ୨୨୦ ଦିନ ବାକି ଅଛି ।
କ୍ରେଜି-୪ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜେ. ରଞ୍ଜନ । ଜିତେନ୍ଦ୍ର କୁମାର ବରାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସମ୍ରାଜ । ସଙ୍ଗୀତକାର ଏସ୍. ଚନ୍ଦ୍ରକାନ୍ତ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଶେଖ ରଥ ଓ ସୂର୍ଯ୍ୟମୟୀ ମହାପାତ୍ର । ଉତ୍ତମ ମହାନ୍ତି, ସୁଭାଶିଷ ଶର୍ମା, ପ୍ରଜ୍ଞା ଖଟୁଆ, ପିଣ୍ଟୁ ନନ୍ଦ ଆଦି କଳାକାରମାନେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଫେବୃଆରୀ ୬ ତାରିଖରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଅଭିଶେଖ ରଥ - ଶିବା ସୂର୍ଯ୍ୟମୟୀ ମହାପାତ୍ର - ନନ୍ଦିନୀ ଉତ୍ତମ ମହାନ୍ତି ସୁଭାଶିଷ ଶର୍ମା ପ୍ରଜ୍ଞା ଖଟୁଆ ପିଣ୍ଟୁ ନନ୍ଦ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ । ଅରୁଣ ମନ୍ତ୍ରୀ, ଏନ୍. ଗୁରୁଦତ୍ତ, ନିର୍ମଳ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ସତ୍ୟଜିତ ପ୍ରଧାନ, ସଂଗ୍ରାମ ମହାନ୍ତି, ଅମ୍ରିତା ନାୟକ, ସଞ୍ଜୁ ମହାନ୍ତି, ଭାରତୀ, ସରୋଜ, ରାଜେଶ, ବର୍ଷା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମହିଳା ଅଧିକାର ପୁଷ୍ଟିକରଣ  ଇଂରାଜୀ ଭାଷାରେ :  1792  ଅଷ୍ଟାଦଶ ଶତାବ୍ଦୀର ବ୍ରିଟିଶ-ମହିଳା ଅଧିକାରବାଦୀ ମେରୀ ଓଲସ୍ଟୋନ‌କ୍ରାଫ୍ଟ   ଲେଖିଥିଲେ ଯାହା ମହିଳା ଅଧିକାର ଦର୍ଶନଶାସ୍ତ୍ର   ବିଷୟରେ ଏକ ପ୍ରାରମ୍ଭିକ ରଚନା ଥିଲା । ଏଥିରେ ଅଷ୍ଟାଦଶ ଶତାବ୍ଦୀରେ ମହିଳାମାନେ ବିଧିବଦ୍ଧ ଶିକ୍ଷାଲାଭ କରିବାରେ ରାଜନୈତିକ ସିଦ୍ଧାନ୍ତକାରୀମାନେ ବିଶ୍ୱାସ ରଖୁନଥିବା ଓଲସ୍ଟୋନ‌କ୍ରାଫ୍ଟ ଲେଖିଥିଲେ । ମହିଳାମାନେ ସମାଜରେ ସେମାନଙ୍କର ସ୍ଥିତି ଅନୁରୂପ ଶିକ୍ଷାଲାଭ କରିବାକୁ ଓଲସ୍ଟୋନ‌କ୍ରାଫ୍ଟ ଯୁକ୍ତି କରୁଥିଲେ କାରଣ ସେମାନେ ତାଙ୍କର ସନ୍ତାନ ସନ୍ତ‌ତିଙ୍କୁ ଶିକ୍ଷା ଦେଇପାରିବେ ଓ କେବଳ ପତ୍ନୀ ନ‌ହୋଇ ସ୍ୱାମୀମାନଙ୍କ ସାଥୀ ହୋଇପାରିବେ । ସମାଜରେ ମହିଳାଙ୍କୁ ଅଳଙ୍କାର ଭାବରେ ବା ବିବାହ ପରବର୍ତ୍ତୀ ବ୍ୟବସାୟୀକ ସମ୍ପତ୍ତି ଭାବରେ ନ‌ଦେଖି ସେମାନେ ପୁରୁଷଙ୍କ ଭଳି ଯୁକ୍ତି ସଙ୍ଗତ ସମାନ ମାନବିକ ଅଧିକାର ପାଇବାକୁ ହକ୍‌ଦାର ବୋଲି ଓଲସ୍ଟୋନ‌କ୍ରାଫ୍ଟ କ‌ହୁଥିଲେ । ଚାର୍ଲସ ମରିସଙ୍କର   -  '   ସନ ୧୭୯୧ରେ ଫରାସୀ ଜାତୀୟ ଆସେମ୍ବ୍ଲିର   ରିପୋର୍ଟ ଅନୁସାରେ ମହିଳାମାନେ କେବଳ ଘରୋଇ ଶିକ୍ଷାଲାଭ କରିବା ଉଚିତ - ଏହାକୁ ପଢ଼ି ଓଲସ୍ଟୋନ‌କ୍ରାଫ୍ଟ ଟିପ୍ପଣୀ ଦେଇ ମହିଳାମାନଙ୍କୁ ଭାବନାତ୍ମକ ହୋଇ ଯୌନ ଦୈତ ମାପଦଣ୍ଡ ବିରୁଦ୍ଧରେ ଏକ ବିରାଟ ଆକ୍ରମଣର ଆହ୍ୱାନ କରି ମହିଳା ଅଧିକାର ବିଷୟ ଉଲ୍ଲେଖ ଲେଖିଥିଲେ । ଏହି ଚଳନ୍ତି ଘଟଣାମାନଙ୍କର ପ୍ରତିକ୍ରିୟାରେ ଓଲସ୍ଟୋନ‌କ୍ରାଫ୍ଟ ମହିଳା ଅଧିକାର ବିଷୟ ତରତର ହୋଇ ଲେଖିଥିଲେ, ସେ ଏହି ବିଷୟରେ ଏକ ଦ୍ୱିତୀୟ ଭାଗରେ ବିଷଦ ଭାବରେ ଲେଖିବାକୁ ଇଚ୍ଛା ପ୍ରକାଶ କରିଥିଲେ କିନ୍ତୁ ଦୁର୍ଭାଗ୍ୟ ବଶତଃ ଏହା ଶେଷ ହେବା ପୂର୍ବରୁ ମୃତ୍ୟୁ ବରଣ କରିଥିଲେ । ଜୀବନ କ୍ଷେତ୍ରରେ ଯେତେବେଳ ବି ନୈତିକତା ଭଳି ପ୍ରସଙ୍ଗ ଓଲସ୍ଟୋନ‌କ୍ରାଫ୍ଟ ଉତ୍ଥାପନ କରନ୍ତି ସେତେବେଳେ କେବେବି ଉଭୟ ସମାନ ବୋଲି କ‌ହନ୍ତି ନାହିଁ । ତାଙ୍କର ଉଭୟ ପୁରୁଷ ଓ ମହିଳାଙ୍କ ମଧ୍ୟରେ ସମାନତା ବକ୍ତବ୍ୟ ଯୋଗୁ ଓଲସ୍ଟୋନ‌କ୍ରାଫ୍ଟଙ୍କୁ ଆଧୁନିକ ଫେମିନିଷ୍ଟ ଭାବରେ ବର୍ଗୀକରଣ କରାଯାଇପାରେନି କାରଣ ସମାନତା କଳ୍ପନା ତାଙ୍କୁ ମିଳିନଥିଲା । ତାଙ୍କର ମହିଳା ଅଧିକାର କଳ୍ପନାର ପ୍ରତିକୂଳ ପ୍ରଭାବ ଥିଲା ବୋଲି ସମସ୍ତେ ଗ୍ରହଣ କରିନେଇଥିଲେ । ଉଇଲିଅମ ମହିଳା ଅଧିକାର ପୁଷ୍ଟିକରଣରେ ଲେଖିକାଙ୍କ ଜୀବନ କାଳ ମଧ୍ୟରେ ତାଙ୍କ ଜୀବନୀ ସ୍ମରଣ କରି ଗଡ‌ୱିନ‌   ପ୍ରକାଶିତ କରିବା  (୧୭୯୮) ପରେ ଏହାକୁ ଆଧୁନିକ ଚିନ୍ତାଧାରା ଭାବି ପୂର୍ବଭଳି ଗାଳି କରାଗଲା  । ସନ ୧୭୯୨ରେ ମହିଳା ଅଧିକର ଛାପା ହେବା ପରେ ପ୍ରକୃତରେ ଏହାକୁ ଗ୍ରହଣ କରାଗଲା । ଜଣେ ଜୀବନୀ ଲେଖକ କ‌ହିଥିଲେ,  "ବୋଧହୁଏ ଏହା ଓଲସ୍ଟୋନ ‌କ୍ରାଫ୍ଟଙ୍କର ଏହି ଶତାବ୍ଦୀର ଏକ ମୌଳିକ ପୁସ୍ତକ ।" ଊନବିଂଶ ଶତାବ୍ଦୀରେ ମହିଳା ଅଧିକାର ଦାବୀ କରୁଥିବା ମହିଳାଙ୍କ ଉପରେ ଏହି ଲେଖା ପ୍ରବଳ ପ୍ରଭାବ ପକେଇଥିଲା । ସନ ୧୮୪୮ରେ ସେନେକା ଫଲସ କନଭେନସନରେ   ଡିକ୍ଲାରେସନ ଅଫ ସେଣ୍ଟିମେଣ୍ଟସ   ନାମକ ଏକ ଡକୁମେଣ୍ଟ ଲିଖିତ ହେବା ପରେ ଯୁକ୍ତରାଷ୍ଟ୍ର ଆମେରିକାରେ ଆନ୍ଦୋଳନ‌କାରୀଙ୍କର ଲକ୍ଷ ସ୍ଥାପିତ ହୋଇଥିଲା । ଫରାସୀ ବିପ୍ଳବ ଚାଲିଥିଲା ବେଳେ ମହିଳା ଅଧିକାର ପୁଷ୍ଟିକରଣ ଲଂଲଣ୍ଡରେ ମଧ୍ୟ ଆଲୋଡ଼ନ ସୃଷ୍ଟିକରିଥିଲା । ଚର୍ଚ୍ଚ ଓ ପ୍ରଶାସନ ପୃଥକ ହୋଇଯିବା ପ୍ରସଙ୍ଗ ମଧ୍ୟ ଏଥିରେ ଥିଲେ । ଏହିପରି ଏକ ସମୟରେ ଏଡମଣ୍ଡ ବର୍କେଙ୍କ ଫରାସୀ ବିପ୍ଳବର ପ୍ରତିଫଳନ ପରିପ୍ରେକ୍ଷୀରେ ୧୭୯୦ରେ ଓଲସ୍ଟୋନ‌କ୍ରାଫ୍ଟ ମହିଳା ଅଧିକାର ପୁଷ୍ଟିକରଣ ଲେଖି ପ୍ରଥମେ ପ୍ରବେଶ କଲେ ।
ପୌଷମାସ ଅମାବାସ୍ୟା ଦିନଟି ବଉଳ ଅମାବାସ୍ୟା ଭାବେ ପାରମ୍ପରିକ ରୀତିରେ ଓଡ଼ିଶାର ଘରେ ଘରେ ଏକ ସାମାଜିକ ଉତ୍ସବ ରୂପେ ପାଳିତ ହୋଇଥାଏ । ସାଧାରଣତଃ ଏହି ସମୟରେ ଆମ୍ବ ଓ ପଣସ ଗଛଗୁଡ଼ିକରେ ବଉଳ ବା ଫଳକଷି ଧରେ । ଲୋକମାନଙ୍କ ମନରେ ବିଶ୍ୱାସ ଯେ ବଉଳ ଅମାବାସ୍ୟା ଦିନ ବିଧି ଅନୁସାରେ ଗଛମାନଙ୍କର ପୂଜା କଲେ, ଗଛରେ ବହୁତ ଫଳ ହୁଏ । ପାଳନ ବଉଳ ଅମାବାସ୍ୟା ପାଳନର ବିଧିବିଧାନ ବିଭିନ୍ନ ସ୍ଥାନରେ ବିଭିନ୍ନ ପ୍ରକାରର ଦେଖାଯାଏ । ପୁରୀ ଶ୍ରୀମନ୍ଦିରରେ ଜଗନ୍ନାଥଙ୍କ ସକାଳ ଧୂପରେ ଗଇଁଠା ପିଠା ସହ ବଉଳ ଲାଗିହୁଏ । ଓଡ଼ିଆ ଘରଣୀମାନେ ପବିତ୍ରତାର ସହିତ ଉତ୍ସବଟିକୁ କେତେକ ଅଞ୍ଚଳରେ ପାରମ୍ପରିକ ରୀତିରେ ପାଳନ କରନ୍ତି । ଘରେ ଗଇଁଠା ପିଠା ତିଆରି କରାଯାଏ । ଉକ୍ତଦିନ ବାଡ଼ିରେ ଥିବା ଆମ୍ବ, ପଣସ, ନଡ଼ିଆ, ଗୁଆ, ପିଜୁଳି ଆଦି ଗଛ ମୂଳରୁ ଘାସ, ଅନାବନା ଗଛ ଓ ଲତା ପରିଷ୍କାର କରାଯାଏ । ଗୋବର ପାଣିରେ ଗଛମୂଳକୁ ଲିପାଯାଇଥାଏ । ତା ପରେ ସେହି ଗଛଗୁଡ଼ିକରେ ଚିତା ପକାଯାଏ । ସନ୍ଧ୍ୟା ହେଲେ ଗଛଗୁଡ଼ିକୁ ହଳଦୀ ପାଣିରେ ଗାଧୋଇ ଦେଇ ସିନ୍ଦୂର, ଧୂପଦୀପ ଓ ଗଇଁଠା ପିଠାରେ ପୂଜା କରାଯାଇଥାଏ । କେତେକ ଅଞ୍ଚଳରେ ପୂଜା ପାଇଁ ପ୍ରସ୍ତୁତ ଗଇଁଠା ପିଠାକୁ ବଉଳଗୁଡ଼ ମଧ୍ୟ କୁହାଯାଏ । ଆମ୍ବ ବଉଳ ସଂଗ୍ରହ କରି ପିଠା ସହିତ ରଖାଯାଏ । ବଉଳ ଧରିଥିବା ଆମ୍ବଗଛ ମୂଳେ ଗଇଁଠା ପିଠା ଭୋଗ କରାଯାଏ ଏବଂ ଏହି ଭୋଗ ଓ ଆମ୍ବ ବଉଳ ପାଖ ପଡ଼ିଶା ବନ୍ଧୁ କୁଟୁମ୍ବଙ୍କୁ ବାଣ୍ଟି ପର୍ବଟିକୁ ପାଳନ କରାଯାଏ । ଆଉ କେଉଁ କେଉଁ ସ୍ଥାନରେ ଈଷାଣ କୋଣରେ ଓ ରୋଷେଇ ଘରେ ପୂଜା କରି ଭୋଗ ବଣ୍ଟାଯାଏ । ଆଉ କେଉଁ କେଉଁ ସ୍ଥାନରେ ମଧ୍ୟ ଘରେ କ୍ଷୀରପିଠା କରି ନୂଆ ବଉଳ ଆଣି ନିଜ ପରିବାରର ଇଷ୍ଟ ଦେବୀଙ୍କୁ ପୂଜା କରାଯାଏ । ସାଧାରଣତଃ ଗୋଷ୍ଠିଗତ ଭାବେ ରହୁଥିବା କୁଟୁମ୍ବରେ ବୟୋଜ୍ୟେଷ୍ଠ ପୁରୁଖା ବ୍ୟକ୍ତିଙ୍କ ଘରେ ଏହି ପୂଜା ହୋଇଥାଏ ଏବଂ ସମ୍ଭବ ସ୍ଥଳେ ଭାଇ ବିରାଦର ସମସ୍ତେ ଭୋଜିରେ ଏକାଠି ହୋଇ ପ୍ରଥମେ ବଉଳ ମିଶ୍ରିତ ଭୋଗ ସେବନ କରିଥାନ୍ତି ଓ ପରେ ବିଭିନ୍ନ ସୁମିଷ୍ଠ ଭୋଜନରେ ଆପ୍ୟାୟିତ ହୋଇଥାନ୍ତି । ଉକ୍ତ ସାମାଜିକ ପର୍ବଟିର ନାମ ଏବଂ ପାଳନ ବିଧିରୁ ସ୍ପଷ୍ଟ ଅନୁମେୟ ଯେ ନୂତନ ବଉଳକୁ ସ୍ୱାଗତ ଜଣାଇ ଓଡ଼ିଆ ଘରେ ଏହା ପର୍ବ ରୂପେ ସ୍ଥାନ ପାଇଛି ।
ପ୍ରତୀକ୍ଷା ବକ୍ସି  (ଜନ୍ମ: ୧୯୭୦) ଜଣେ ଭାରତୀୟ ସାମାଜିକ ବିଜ୍ଞାନୀ ଏବଂ ନାରୀବାଦୀ ଆଇନଜ୍ଞ ତଥା ଗବେଷିକା  । ସେ ଅଦାଲତାର ପ୍ରକ୍ରିୟା, ମାନବ ସଭ୍ୟତାର ବିସ୍ତାର ଏବଂ ମହିଳାଙ୍କ ଉପରେ ହେଉଥିବା ଯୌନ ହିଂସା ଉପରେ ଗବେଷଣା କରନ୍ତି । ସେ ଜବାହାରଲାଲ ନେହେରୁ ବିଶ୍ୱବିଦ୍ୟାଳୟର ଜଣେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି । ଶିକ୍ଷା ଓ ପେଷା ପ୍ରତୀକ୍ଷା ଦିଲ୍ଲୀ ସ୍କୁଲ୍ ଅଫ୍ ଇକୋନୋମିକ୍ସରୁ ସାମାଜିକ ବିଜ୍ଞାନରେ ଡକ୍ଟରେଟ୍ ଡିଗ୍ରୀ କରିବା ପରେ ଦିଲ୍ଲୀ ବିଶ୍ୱବିଦ୍ୟାଳୟରେ ଲ ଆଣ୍ଡ ସୋସିଆଲ୍ ସାଇନ୍ସ ରିସର୍ଚ୍ଚ ନେଟୱାର୍କର ପ୍ରତିଷ୍ଠା କରିଥିଲେ । ଏହି ସଂସ୍ଥା ଆଇନ ଏବଂ ସାମାଜିକ ବିଜ୍ଞାନ ଅନୁସନ୍ଧାନ ଉପରେ ବାର୍ଷିକ ସମ୍ମିଳନୀ ଆୟୋଜନ କରୁଛି । ବନ୍‌ଠାରେ ଥିବା କାଟେ ହମ୍‌ବର୍ଗର୍ ସେଣ୍ଟର, ୱାର୍‌ୱିକ୍ ବିଶ୍ୱବିଦ୍ୟାଳୟ ଏବଂ ଭାରତରେ ଥିବା ଗ୍ରାଣ୍ଟ କମିଶନ୍ ବିଶ୍ୱବିଦ୍ୟାଳୟଦ୍ୱାରା ତାଙ୍କୁ ସମ୍ବର୍ଦ୍ଧିତ କରାଯାଇଛି । ୨୦୧୪ ମସିହାରେ, ଅକ୍ସଫୋର୍ଡ଼ ୟୁନିଭର୍ସିଟି ପ୍ରେସ‌ଦ୍ୱାରା ତାଙ୍କର ଏକ ଗବେଷଣାତ୍ମକ ପୁସ୍ତକ ପବ୍ଲିକ୍ ସିକ୍ରେଟ୍‌ସ୍ ଅପ୍ ଲ: ରେପ୍ ଟ୍ରାଏଲ୍‌ସ୍ ଇନ୍ ଇଣ୍ଡିଆ ପ୍ରକାଶିତ ହୋଇଥିଲା । ଏହି ପୁସ୍ତକଟି ଅନେକ ସକାରାତ୍ମକ ସମୀକ୍ଷା ପାଇବା ସହିତ ଅନେକଙ୍କଦ୍ୱାରା ପ୍ରସଂଶିତ ହୋଇଥିଲା । ସେ ଦି ଇଣ୍ଡିଆନ୍ ଏକ୍ସପ୍ରେସ, ଏକୋନୋମିକ୍ ଆଣ୍ଡ ପଲିଟିକାଲ୍ ଉଇକ୍‌ଲି, ଏବଂ ଆଉଟ୍‌ଲୁକ୍ ଇଣ୍ଡିଆ ଭଳି ଖବରକାଗଜରେ ଯୌନ ହିଂସା ଭଳି ବିଷୟରେ ଅନେକ ସ୍ତମ୍ଭ ପ୍ରକାଶ କରିଛନ୍ତି । ଏହା ସହିତ ସେ ଅନେକ ଶିକ୍ଷାଗତ ପତ୍ରିକାରେ ମଧ୍ୟ ସ୍ତମ୍ଭ ରଚନା କରନ୍ତି । ପୁରସ୍କାର ୨୦୨୧ ମସିହାରେ, ତାଙ୍କୁ ତାଙ୍କର କାର୍ଯ୍ୟ ଯୌନ ହିଂସା ଏବଂ ନାୟଶାସ୍ତ୍ର ଉପରେ କାର୍ଯ୍ୟ ପାଇଁ ଇନ୍‌ଫୋସିସ୍ ପ୍ରାଇଜ୍ ମିଳିଥିଲା ।
ସୁଗାମ୍ମାଡେକ୍ସ, ଏକ ବେପାର ନାମ ବ୍ରିଣ୍ଡିଓନ, ହେଉଛି ରୋକୁରୋନିୟମ ଏବଂ ଭେକୁରୋନିଅମ ଦ୍ୱୟର ନ୍ୟୁରୋମସ୍କୁଲାର ଅବରୋଧକୁ ଓଲଟାଇବା ପାଇଁ ବ୍ୟବହୃତ ଏକ ଔଷଧ । ଏହା ଶିରାରେ ଇଞ୍ଜେକସନ ଆକାରରେ ବ୍ୟବହୃତ ହୁଏ । ଏହାର ପ୍ରଭାବ ସାଧାରଣତ ୨ରୁ ୩ ମିନିଟ ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ନିଶ୍ଚେତକ ପ୍ରଭାବ ଗତ ହେବା ପରେ ବାୟୁପଥରେ ସମସ୍ୟା, ନିମ୍ନ ରକ୍ତଚାପ ଏବଂ ଅସ୍ୱାଭାବିକ ହୃଦସ୍ପନ୍ଦନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକସିସ୍, ବାନ୍ତି ଏବଂ ମୁଣ୍ଡବିନ୍ଧା ହୋଇପାରେ । ଏହା ଏକ ଚୟନକାରୀ ଶିଥିଳଦାୟକ ବାଇଣ୍ଡିଂ ଏଜେଣ୍ଟ   ଯାହା କିଛି ଔଷଧ ସହିତ ମିଶିଯାଇ ନିଷ୍କ୍ରିୟ କରିଥାଏ । ୨୦୦୮ ମସିହାରେ ୟୁରୋପରେ ଏବଂ୨୦୧୫ରେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ସୁଗାମ୍ମାଡେକ୍ସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୦୦ ମିଗ୍ରା ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।
ମଥାରେ ଦେଇ ପାଟ ଓଢ଼ଣୀ, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ । ଲକ୍ଷ୍ମୀପ୍ରିୟ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସନ୍ତୋଷ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରଞ୍ଜନ ମିଶ୍ର କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନିକିତା ଏବଂ ଦୀପକ । ମିହିର ଦାସ, ପୁଷ୍ପା ପଣ୍ଡା, ଜର୍ଜ ତିଆଡ଼ି, ପିଣ୍ଟୁ ନନ୍ଦ, ଜୀବନ ପଣ୍ଡା, ଶୁଭ୍ରାଂଶୁ, ଭୂପତି, ଶକ୍ତି ବରାଳ, ଭବାନୀ ଚରଣ ରଥ, ଅମ୍ରିତା, ସନ୍ତୋଷ ମିଶ୍ର, ତ୍ରିଭୂବନ ପଣ୍ଡା, ଚିନ୍ମୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପକ ବାରିକ ନିକିତା ମିହିର ଦାସ ପୁଷ୍ପା ପଣ୍ଡା ଜର୍ଜ ତିଆଡ଼ି ପିଣ୍ଟୁ ନନ୍ଦ ଜୀବନ ପଣ୍ଡା ଶୁଭ୍ରାଂଶୁ ନାୟକ ଭୂପତି ତ୍ରିପାଠୀ ଶକ୍ତି ବରାଳ ଭବାନୀ ଚରଣ ରଥ ଅମ୍ରିତା ସନ୍ତୋଷ ମିଶ୍ର ତ୍ରିଭୂବନ ପଣ୍ଡା ଚିନ୍ମୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶାନା ଦେଇଥିଲେ ଅନାମ ଚରଣ ସାହୁ । ବସନ୍ତରାଜ ସାମଲ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ସୌଦାମିନୀ ନନ୍ଦ, ଜଣେ ଓଡ଼ିଆ ସାହିତ୍ୟିକା । ଧରମବୀର ଭାରତୀଙ୍କର ହିନ୍ଦୀ ପୁସ୍ତକ ଅନ୍ଧା ୟୁଗକୁ ଓଡ଼ିଆରେ ଅନୁବାଦ କରି ସେ ୨୦୦୩ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଫୋଲିକ ଏସିଡ  ଇଂରାଜୀ ଭାଷାରେ , ବା ଫୋଲେଟ/ ଏକ ପ୍ରକାର ଭିଟାମିନ ଯାହା ଜୀବସାର ଖ  (ଭିଟାମିନ ବି) ଦଳର ସଦସ୍ୟ  । ଗର୍ଭାବସ୍ଥାରେ ନିଉରାଲ ଟ୍ୟୁବ ତୃଟି  ( ବା ଏନଟିଡି/ ) ପ୍ରତିରୋଧ ନିମନ୍ତେ ଏହାକୁ ଏକ ଖାଦ୍ୟ ପରିପୂରକ   ଭାବରେ ଦିଆଯାଏ  । ଫୋଲିକ ଏସିଡ ଅଭାବ   ଜନିତ ଆନିମିଆ ରୋଗର ଚିକିତ୍ସାରେ ଏହା ବ୍ୟବ‌ହାର କରାଯାଏ । ପଚାଶରୁ ଅଧିକ ଦେଶରେ ଜନସଂଖ୍ୟାରେ ଏନଟିଡି ହାର କମେଇବା ନିମନ୍ତେ କେତେକ ଖାଦ୍ୟରେ ଫୋଲିକ ଏସିଡ ମିଶେଇ ଖାଦ୍ୟ ଦୁର୍ଗୀକରଣ   କରାଯାଏ । ହୃତ୍‌ପିଣ୍ଡ ରୋଗମାନଙ୍କର   ଚିକିତ୍ସା ବା ପ୍ରତିଷେଧରେ ଏହା ବ୍ୟବ‌ହାର ଉପ‌ଯୋଗୀ ନ ଥିବା ଜଣାଯାଇଛି । ଏହା ପାଟିରେ ବା ଇଞ୍ଜେକସନ ଆକାରରେ ଦିଆଯାଏ । ଏହାର କୌଣସି ସାଧାରଣ ପାର୍ଶ୍ୱ ପ୍ରତିକ୍ରିୟା ନାହିଁ । ଅଧିକ ମାତ୍ରାର ଫୋଲିକ ଏସିଡ ଅନେକ ଦିନ ଧରି ଖାଇଲେ ଚିନ୍ତାର ବିଷୟ କି ନୁହେଁ, ଜଣା ନାହିଁ । ଏହାଦ୍ୱାରା ଖାଦ୍ୟସାର ବି୧୨ ଅଭାବ  ( 12 ) ଲୁଚିଯାଇପାରେ, ଏହାହିଁ ଚିନ୍ତା କରାଯାଇଛି  । ଫୋଲେଟ ଏକ ଅତ୍ୟାବଶ୍ୟକୀୟ ପୋଷକ ଯାହା ଡିଏନଏ  , ଆରଏନଏ   ତିଆରିରେ ସାହାଯ୍ୟ କରେ ଓ କୋଷ ବିଭାଜନରେ   ଆବଶ୍ୟକ ହେଉଥିବା ଆମିନୋ ଏସିଡକୁ   ଚ‌ୟାପଚ‌ୟ ବା ମେଟାବୋଲାଇଜ କରେ । ମଣିଷ ଦେହରେ ଫୋଲେଟ ତିଆରି ହୁଏ ନାହିଁ, ତେଣୁ ଖାଦ୍ୟରୁ ମିଳିବା ଆବଶ୍ୟକ ହୁଏ । ଯଥେଷ୍ଟ ଫୋଲେଟ ନ ମିଳିଲେ ଫେଲେଟ ଅଭାବ   ପରିଲକ୍ଷିତ ହୁଏ । ଏହା ଫଳରେ ଲୋହିତ ରକ୍ତ କଣିକା ଆକାର ବଡ଼ ହୁଏ କିନ୍ତୁ ସଂଖ୍ୟା କମିଯାଏ ଯାହାକୁ ମେଗାଲୋବ୍ଲାସ୍ଟିକ ଆନିମିଆ   କୁହାଯାଏ । ଏଥିରେ ଥକ୍କା   ଲାଗେ, ପାଲପିଟେସନ   ହୁଏ, ଛୋଟ ଶ୍ୱାସକ୍ରିୟ   ହୁଏ, ଜିଭରେ ଘାଆ ହୁଏ, ଚମ ଓ ଲୋମର ରଙ୍ଗ ବଦଳିଯାଏ । ଗର୍ଭାବସ୍ଥାର ପ୍ରଥମ ଭାଗରେ ଫୋଲେଟ ଅଭାବ ହେଲେ ଅଧାରୁ ଅଧିକ ଶିଶୁଙ୍କର ନିଉରାଲ ଟ୍ୟୁବ ତୃଟି ପରଲକ୍ଷିତ ହୁଏ । ଖାଦ୍ୟ ଅଭାବରେ ଶିଶୁଙ୍କର ଏକ ମାସ ମଧ୍ୟରେ ଫୋଲେଟ ଅଭାବ ଲକ୍ଷଣ ଦେଖାଯାଏ । ବୟଃପ୍ରାପ୍ତ ଲୋକଙ୍କ ଦେହରେ ସମୁଦାୟ ଫୋଲେଟ ୧୦,୦୦୦ ୩୦,୦୦୦ ମାଇକ୍ରୋଗ୍ରାମ   ରହେ ଓ ରକ୍ତରେ ୭ ଏନମୋଲ/ଲି  (3 / ) ଥାଏ  । ସନ ୧୯୩୧ରୁ ୧୯୪୩ ମଧ୍ୟରେ ଫୋଲିକ ଏସିଡ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୁଲ୍ୟ ବିକାଶଶୀଳ ଦେଶମାନଙ୍କରେ ୦.୦୦୧ରୁ ୦.୦୦୫ ଆମେରିକୀୟ ଡଲାର ଥିଲା । ଫୋଲିକ ଶବ୍ଦଟି ଲାଟିନ ଶବ୍ଦ ଫୋଲିଅମରୁ   ନିଆଯାଇଛି ଯାହାର ଅର୍ଥ ପତ୍ର । ଗାଢ଼ ସବୁଜ ପତ୍ର ଥିବା ପରିବା ଓ କଲିଜାରେ ପ୍ରାକୃତିକ ଭାବରେ ଫୋଲେଟ ଥାଏ ।
ଡିଗୋକ୍ସିନ ଇମ୍ୟୁନ ଫାବ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡିଜିବିଣ୍ଡ ବ୍ରାଣ୍ଡ ଏକ ବିକ୍ରୟ ନାମ, ହେଉଛି ଡିଗୋକ୍ସିନ ବିଷକ୍ରିୟାର ପ୍ରତିକାର ପାଇଁ ଏକ ଆଣ୍ଟିଡୋଟ  । ଏହା ଏକ୍ଲାମ୍ପସିଆ ରୋଗ ପାଇଁ ଏବଂ ଓଲିଆଣ୍ଡର ବା ଫକ୍ସଗ୍ଲୋଭ୍ ଭଳି କେତେକ ଉଦ୍ଭିଦର ବିଷକ୍ରିୟା ପାଇଁ ବ୍ୟବହାର କରାଯାଇପାରେ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ୩୦ ମିନିଟ୍ ମଧ୍ୟରେ ଏହି ଔଷଧର ଉପକାର ମିଳେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ ରକ୍ତ ପୋଟାସିୟମ୍ ଏବଂ ହୃଦ୍‌ପାତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ସହିତ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ । ଯେତେବେଳେ ଆବଶ୍ୟକ ହୁଏ, ଏହାକୁ ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ବ୍ୟବହାର କରାଯାଇପାରେ । ଏହା ରକ୍ତରେ ଡିଗୋକ୍ସିନ୍ ଏବଂ ଅମତୁଲ ଯୌଗିକ ପଦାର୍ଥମାନଙ୍କ ସ‌ହିତ ସଂଯୁକ୍ତ ହୋଇ କାର୍ଯ୍ୟକ୍ଷମ ହୁଏ । ୧୯୮୬ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡିଗୋକ୍ସିନ ଇମ୍ୟୁନ ଫାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଗୋଟିଏ ୪୦ ମିଗ୍ରାର ଭାଏଲର ଭିଆଲ୍ ମୂଲ୍ୟ ପ୍ରାୟ ୭୫୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୪,୨୦୦ ଡଲାର ଅଟେ । ଏହା ଡିଗୋକ୍ସିନ୍ ଡେରିଭେଟିଭଦ୍ୱାରା ଇମ୍ୟୁନାଇଜ୍‌ଡ ବା ପ୍ରତିରୋପିତ ହୋଇଥିବା ମେଣ୍ଢାମାନଙ୍କର ଆଣ୍ଟିବଡିରୁ ତିଆରି ହେଉଛି ।
ଅମନଦୀପ କୌର  (ଜନ୍ମ ୧୯୭୬ ଜାନୁଆରୀ ୧) ଭାରତର ମହିଳା ଜାତୀୟ ହକି ଦଳର ସଦସ୍ୟ  । ଏହି ଦଳ ୨୦୦୨ କମନୱେଲଥ ଗେମ୍ସରେ ସ୍ୱର୍ଣ୍ଣପଦକ ଜିଣିଥିବା ସମୟରେ ସେ ଦଳରେ ଖେଳିଥିଲେ । ସେ ପ୍ରଥମେ ମିଡ-ଫିଲ୍ଡ଼ରୁ ଖେଳିବା ଆରମ୍ଭ କରି ପରେ ଫରୱାର୍ଡ଼ରେ ଖେଳୁଛନ୍ତି । ତାଙ୍କ ଜନ୍ମ ପଞ୍ଜାବରେ ହୋଇଥିଲା । ସେ ୨୦୧୪ ମସିହାରେ ଏସୀୟ କ୍ରୀଡ଼ାରେ ପ୍ରଥମ ଥର ପାଇଁ ଭାରତକୁ ପ୍ରତିନିଧିତ୍ୱ କରିଥିଲେ । ସେଠାରେ ତାଙ୍କ ଦଳ ବ୍ରୋଞ୍ଜ ପଦକ ହାସଲ କରିଥିଲା । ୨୦୧୫ ମସିହାରେ ସ୍ପେନରେ ଜର୍ମାନୀ ବିରୋଧରେ ଏକ ମ୍ୟାଚରେ ତାଙ୍କର ଏକ ପେନାଲ୍ଟି କର୍ଣ୍ଣର ପରିବର୍ତ୍ତନଦ୍ୱାରା ଭାରତ ବିଜୟୀ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୭ ଫେବୃଆରୀ ବର୍ଷର ୫୮ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୦୭ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୦୮ ଦିନ   ।
ହରେକୃଷ୍ଣ ମହତାବ ରାଜ୍ୟ ଗ୍ରନ୍ଥାଗାର ଓଡ଼ିଶାର ରାଜଧାନୀ ଭୁବନେଶ୍ୱରରେ ଥିବା ଏକ ପାଠାଗାର । ଏହା ରାଜଧାନୀର ସଚିବାଳୟ ମାର୍ଗରେ ଅବସ୍ଥିତ । ଏହି ପାଠାଗାରର ପରିକଳ୍ପନା ଦେଶର ପ୍ରଥମ ପଞ୍ଚବର୍ଷୀୟ ଯୋଜନାର (୧୯୫୧-୫୬) ଅନ୍ତର୍ଗତ ଥିଲା  । ୧୯୫୯ରେ ତିଆରି ହେଇଥିବା ଏହି ଅନୁଷ୍ଠାନଟି ରାଜ୍ୟ ଗ୍ରନ୍ଥାଗାର ଓ ଭୁବନେଶ୍ୱର ସ‌ହରର ପାଠାଗାର ଭାବେ ବ୍ୟବ‌ହାର ହେଉଛି । ୧୯୬୭ ମସିହାରେ ମହାତ୍ମା ଗାନ୍ଧୀଙ୍କ ଜନ୍ମ ଶତବାର୍ଷିକୀ ପାଳନ ଅବସରରେ ଏହାକୁ  "ଗାନ୍ଧୀ ଭବନ"  ଓ ୧୯୮୭ ମସିହାରେ ଏହି ପାଠାଗାରର ନବୀକରଣ କରାଯାଇ ଏହାକୁ ଓଡ଼ିଶାର ପ୍ରଥମ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବଙ୍କ ନାମରେ ନାମିତ କରାଯାଇଥିଲା । ବର୍ତ୍ତମାନ ଏହି ପାଠାଗାରରେ ୨ ଲକ୍ଷରୁ ଅଧିକ ବ‌ହି ଅଛି । ଏହି ଅନୁଷ୍ଠାନକୁ ଭାରତର ଶ୍ରେଷ୍ଠ ପାଠାଗାର ପୁରସ୍କାର ମଧ୍ୟ ମିଳିଛି ।
ସଦାଶିବ ଅମ୍ରାପୁରକାର  ( ୧୧ , ମଇ , ୧୯୫୦- ୩ ନଭେମ୍ବର ୨୦୧୪) ଜଣେ ଭାରତୀୟ ଅଭିନେତା  । ସେ କାଦର ଖାନଙ୍କ ପରି ଜଣେ ନିଖୁଣ ଅଭିନେତା ଥିଲେ । ହିନ୍ଦୀ ଓ ମାରାଠି ଫିଲ୍ମରେ ସେ ୧୯୮୩ରୁ ୧୯୯୯ ଯାଏ ସବୁ ପ୍ରକାର ଚରିତ୍ରରେ ଖୁବ ପ୍ରକୃତିକ ଭାବରେ ଅଭିନୟ କରି ବିପୁଳ ଜନପ୍ରିୟତା ହାସଲ କରିଥିଲେ ।  'ସଡକ'  ଚଳଚ୍ଚିତ୍ର ପାଇଁ ସର୍ବଶ୍ରେଷ୍ଠ ଖଳନାୟକ ଅଭିନୟ ନିମନ୍ତେ ସେ ୧୯୯୧ରେ ଫିଲ୍ମ ଫେୟାର ପୁରସ୍କାରରେ ସମ୍ମାନିତ ହୋଇଥିଲେ । ସେ ଖଳନାୟକ ଭୂମିକା ସହ , ଚରିତ୍ର ଅଭିନେତା , ହାସ୍ୟ ଅଭିନେତା ଭାବରେ ପାରଦର୍ଶିତାର ସହ ଅଭିନୟ ସବୁ କରି ପାରୁଥିଲେ । ବ୍ୟକ୍ତିଗତ ଜୀବନୀ ସଦାଶିବ ଅମ୍ରାପୁରକାର ୧୯୫୦ରେ ମହାରାଷ୍ଟ୍ରର ଅହମଦନଗରଠାରେ ଜନ୍ମଗ୍ରହଣ କରିଥିଲେ । ତାଙ୍କର ଛାତ୍ର ଜୀବନରୁ ହିଁ ସେ ତାଙ୍କର ଅଭିନୟ କଳା ପ୍ରତି ଗଭୀର ଆଗ୍ରହ ଓ ନିଷ୍ଠାର ପ୍ରକଟ କରିଥିଲେ । ପୁନେ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର କଳା ପରେ ନାଟକ ଜଗତରେ ପୂର୍ଣ ଭାବରେ ମନୋନିବେଶ କାଲେ । ମଞ୍ଚ କଳାକାର ହିସାବରେ ସେ ଅନେକ ପୁରସ୍କାର ପ୍ରାପ୍ତ ହେଲା ପରେ ପ୍ରସିଦ୍ଧ ନିର୍ଦ୍ଦେଶକ ଗୋବିନ୍ଦ ନିହାଲାନିଙ୍କ  ' ଅର୍ଦ୍ଧ ସତ୍ୟ '   ( ୧୯୮୩ )ରେ ପ୍ରଥମ କରି ଫିଲ୍ମ ଜଗତରେ ପ୍ରବେଶ କଲେ  । ଏହି ପ୍ରଥମ ଅବଦାନରେ ହିଁ ସେ ଫିଲ୍ମ ଫେୟାର ପୁରସ୍କାର ପାଇଥିଲେ । କେବଳ ବିବିଧତା ନୁହେ , ବହୁ ଅନନ୍ୟ ଭାଷାରେ ୩୦୦ରୁ ଉର୍ଦ୍ଧ ଫିଲ୍ମରେ ଅଭିନୟ କରି ସଦାଶିବ ଖ୍ୟାତି ଅର୍ଜନ କରିଥିଲେ । ସେ ହିନ୍ଦୀ ଛଡା , ନିଜ ଭାଷା ମାରାଠି , ବେଙ୍ଗଲି , ଓଡ଼ିଆ , ହାରିୟାନୀ, ତେଲେଗୁ ଏବଂ ତାମିଲ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ଖଳନାୟକ ଭୂମିକା ପାଇଁ ଶ୍ରେଷ୍ଠ ଅଭିନେତା ପୁରସ୍କାର ପାଇଥିବା ସଦାଶିବ ହାସ୍ୟଭିନେତା ଭାବେ ମଧ୍ୟ ଶ୍ରେଷ୍ଠ ପୁରସ୍କାର ପାଇବା ଉଲ୍ଲେଖନୀୟ କଥା । ସେ  ' ଆଖେ '  ଚଳଚ୍ଚିତ୍ରରେ ଇନ୍ସପେକ୍ଟର ପ୍ୟାରେ ମୋହନ ଭୂମିକା କରି ଦର୍ଶକଙ୍କ ବହୁଳ ପ୍ରଶଂସା ମଧ୍ୟ ପାଇଥିଲେ । ସଦାଶିବ ଜଣେ ସାମାଜିକ କର୍ମୀ ତଥା ଦାତବ୍ୟ ବ୍ୟକ୍ତି ଭାବରେ ମଧ୍ୟ ତାଙ୍କ ସହରରେ ପରିଚିତ ଥିଲେ । ନରେନ୍ଦ୍ର ଧାବୋଲକର, ବାବା ଆଧବ , ଅଭିନେତା ଡାଃ ଶ୍ରୀରାମ ଲାଗୁ ଙ୍କ ସହ ମିଶି ସେ ସମାଜର ଦଳିତ ଶ୍ରେଣୀ ଲୋକଙ୍କ ସହାୟତା ପାଇଁ ୫୦ ଲକ୍ଷ ଟଙ୍କା ସଂଗ୍ରହ କରି ଏକ ଟ୍ରଷ୍ଟ ସୃଷ୍ଟି କରିଥିଲେ । ଅନ୍ଧତ୍ୱ ଦୂରୀକରଣ ଦିଗରେ ତାଙ୍କର ପ୍ରଚେଷ୍ଟା ମଧ୍ୟ ଉଲ୍ଲେଖନୀୟ  ଦଳିତ , ପତିତ ନାରୀମାନଙ୍କ ପାଇଁ ସେ ଅହମଦନଗରରେ ସଂସ୍ଥା ଖୋଲି ସେମାନଙ୍କ ପାଇଁ ବହୁତ ସହାୟତା ଯୋଗେଇଥିଲେ ବିଶିଷ୍ଟ ସମାଜସେବିକା ମେଧା ପାଟକାରଙ୍କ  "ନର୍ମଦା ବଞ୍ଚାଅ ' ଆନ୍ଦୋଳନରେ ସେ ସକ୍ରିୟ ଭୂମିକା ନିଭେଇଥିଲେ । ମରାଠି ଓ ହିନ୍ଦୀର ଜଣେ ନିବିଡ ପାଠକ ଥିଲେ ଓ ନିଜେ ଅନେକ ପତ୍ରିକା ଓ ସଂବାଦପତ୍ରରେ ନିୟମିତ ଲେଖା ଦଉଥିଲେ । ତାଙ୍କ ରଚିତ ପୁସ୍ତକ  ' କିମାଯାଗାର ' ( ହେନରୀ କେଲରଙ୍କ ଉପରେ ଆଧାରିତ ) ଓ  'ସିକ୍ସ ଲେସନ ଇନ ଏକ୍ଟିଂ '  ମଧ୍ୟ ପ୍ରକାଶିତ । ଫୋଟୋଗ୍ରାଫି ଓ ଚିତ୍ରାଙ୍କନରେ ମଧ୍ୟ ତାଙ୍କର ଦଖଲ ଥିଲା । ଫିଲ୍ମ ଅଭିନୟ ତାଙ୍କର ଅଭିନୀତ ପ୍ରସିଦ୍ଧ ଫିଲ୍ମ ମଧ୍ୟରେ ଅର୍ଦ୍ଧ ସତ୍ୟ , ନାସୁର , ଖାମୋସ ଆଦି ବହୁଳ ଆଦୃତ । ଏହା ଛଡା ସେ ହାସ୍ୟଭିନେତା ଭାବେ ଆଖେ , କୁଲି ନ ୧, ହମ ସାଥ ସାଥ ହୈ ଆଦି ଚିତ୍ର ରହିଛି । ସେ ସ୍ୱାୟମ ନାମକ ଚଳଚ୍ଚିତ୍ରରେ ବୃଦ୍ଧ ଭୂମିକା ଏପରି ଚମତ୍କାର ଭାବରେ କରିଥିଲେ ଯାହା ସମାଲୋଚକମାନଙ୍କୁ ମଧ୍ୟ ପ୍ରଶଂସା କରିବାକୁ ବାଧ୍ୟ କରିଥିଲା । ସେ ଏହି ଚରିତ୍ର ବିନା ପାରିଶ୍ରମିକରେ କରିଥିଲେ । ରୁଗ୍ନାବସ୍ଥା ଓ ମୃତ୍ୟୁ ସଦାଶିବ ଯକୃତ ରୋଗରେ ପୀଡ଼ିତ ହେଇ ଚିକିସ୍ଥାଳୟରେ ଭର୍ତ୍ତି ହୋଇଥିଲେ ଏବଂ ୨୦୧୪ ନଭେମ୍ବର ୩ରେ ଦେହାନ୍ତ ହୋଇଥିଲା । ସେତେବେଳେ ତାଙ୍କୁ ୬୪ ବର୍ଷ ହେଇଥିଲା ଫିଲ୍ମ ଫେୟାର ପୁରସ୍କାର ତାଲିକା 1984: : : 1988: : 1991: : : 1998: : କର୍ମଜୀବନ ,  ( ,) ,   ,   ( ,)           ,     ,     ,     ,    ( , )         ,    ( , )      ( , )    ( , ) ନାଟ୍ଯ ଜଗତରେ ସେ ସ୍ମିତା ପାଟିଲ , ଶ୍ରୀରାମ ଲାଗୁ ,ସୁଭାଷ ଯୋଶୀଙ୍କ ପରି ନାମୀ କଳାକାରଙ୍କୁ ନିର୍ଦ୍ଦେଶନା ଦେଇଥିଲେ  ।